
Quamquam  quae  fata  fabularum  Terentianarum  libris 
mandatarum  exstincto  auctore  fuerint  nescimus,  tamen  exem- 
plaria  hujus  poétae  multum  inter  manus  veterum,  neque  solum 
commentatorum,  de  quibus  cf.  Umpfenbachi  praefat.  in  ed. 
Terent.  Berol.  1870  p.  37  sq.,  versata  esse  apparet  et  e  satis 
magno  numero  eorum  scriptorum,  qui  poétam  vel  auctorem 
rerum  quas  effingunt  vel  propter  singularia  ejus  de  litteris 
Latinis  merita  laudant,  et  ex  grammaticorum  rhetorumque 
latinorum  libris,  quibus  saepissime  verba,  ,puri  sermonis  ama- 
toris'  inspersa  sunt. 

Atque  illorum  quidem  ipsi  Terentio  proximus  —  quod 
ad  operum  quae  adhuc  manserunt  aetatem  attinet  —  M.  Tullius 
Cicero  esse  videtur,  quem  cum  poètas  latinos  et  omnibus  qui 
eruditi  haberi  de  fin.  I  2,  4  sq.  et  eis  qui  vere  oratores  fieri 
vellent  de  orat.  Ili  10,  39  legendos  esse  moneret,  ipsum  legendi 
eos  fructum  ita,  ut  menti  ejus  magna  pars  fabularum  Teren- 
tianarum inhaesisset  (cf.  Tusc.  Ili  2,  3),  decerpsisse  puto. 

Itaque  in  Ciceronis  ad  Atticum  epistolarum  lib.  VII  ep. 
3,  10  legimus: 

„Venio  ad  Piraeca,  in  quo  magis  reprehendendus  sum, 
quod  homo  Romanus  ,Piraeea'  scripserim,  non  ,Piraeum'  —  sic 
enim  omnes  nostri  locuti  sunt  — ,  quam  ,in'  quod  addiderim; 
non  enim  hoc  ut  oppido  praeposui,  sed  ut  loco,  et  tamen  Dio- 

nysius  noster  et,  qui  est  nobiscum,  Nicias  Cous  non  rebatur 
oppidum  esse  Piraeea.  Sed  de  re  videro.  Nostrum  quidem, 
si  est  peccatum,  in  eo  est,  quod  non  ut  de  oppido  locutus  sum, 
sed  ut  de  "loco,  secutusque  sum,  non  dico  Caecilium, 

^mane  ut  ex  portu  in  Piraeumì 
—  malus  cnim  auctor  Latinitatis  est  — ,  sed  Terentium,  cujus 
fabulae   propter  elegantiam   sermonis  putabantur  a   C.  Laelio 
scribi: 

jHeri  dliquod  adoìescentuli  coimus  in  Piraéum' 
et  idem: 

,Mercdtor  hoc  addébat,  capta/m  e  Sunio.1 
Quodsi  órjfiovg  oppida  volumus  esse,  tam  est  oppidum  Sunium 
quam  Piraeus." 

Proximum  autem  horum  versuum  Terentianorum  e  duobus 
Eunuchi  I  2,  34  et  35  compositum  esse  perspicimus.  Quos 
cum  poeta  hoc  modo  scripsisset: 

„Mercàtor  hoc  addébat:  e  praedónibas, 

Unde  émerat,  se  audisse  abreptam  e  Sunio," 
Ciceronem  de  industria  in  unum  eos  conflavi sse  existimem,  ut 
quam  brevissima  oratione  rem  quam  contenderat  exemplo  allato 
sustentaret,  quoniam  ea  pars  periodi  quae  antecederet  jam 
aliquantum  impedita  esset.  Hoc  quamquam  ita  factum  esse 
prò  certo  affirmare  non  audeam,  fidem  tamen  huic  opinioni  id 
mihi  videtur  facere,  quod  oratur  non  male  rem  instituit  prò 
verbis  „e  praedonibus,  unde  emerat,  se  audisse  abreptam" 
dicens  „captam,"  quo  uno  vocabulo  homines  puellam  praedam 
secum  duxisse,  neque  eam  vel  vento  vel  fluctibus  Sunio  ablatam 
esse  demonstratur.  Namque  auctor  cum  senarium  voce  «abrep- 
tam" non  minus  bene  compiere  (cfr.  C.  F.  W.  Mueller  plaut 
Pros.  p.  282)  potuisset,  ea  re  quam  modo  dixi  commotus 
„captam"  verbum  praetulisse  videtur. 

Àccedamus  nunc  ad  alterum  versum  Terentianum,  quem 
supra  sic  ut  in  novissima  epistolarum  quae  vocantur  ad  Atti- 
cum  editione  Baiteriana  legitur  exhibuimus,  cujus  loco  codex 
Mediceus  praebet  haec  mutila  verba:    „heria  cum  imus  in  pi- 


raeum,"  atque  in  margine  ejus  adscriptum  est:  „aliquot  ado- 
lescentuli  coimus."'  Quae  ,disjecti  membra  poétae'  deprompta 
sunt  e  Terentii  Eunucho,  in  qua  fabula  legimus  III  4,  1  : 

rHéri  aliquod  adolescéntuli  coiimus  in  Piraeo;" 
ubi  Bembinus  quidem  et  nonnulli  alii  boni  codices  „coimus" 
habent,  sed  auctore  Bentleio  cum  libris  Victoriano,  Basilicano, 
manu  secunda  Vaticani  Umpfenbachius  levissima  sane  mutatione 
„coiimus"  scripsit.  Ea  tamen  mibi  non  videtur  opus  osse,  quon- 
iam  contractam  formam  perfecti  jiff  aliis  locis  Terentianis 
reperimus.  Cf.  Neue:  Formenlehre  der  lateinischcu  Sprache 
II  p.  40 1.  Faérni  adnot.  ad  Andr.  Ili  4,  12.  Ncque  in  ex- 
plicando  emcndandoque  versu,  qualem  Ciceronis  codc-x  Mediceus 
nobis  proposuit,  eidem  viro  doctissimo  et  praeclarissimo  scri- 
benti  in  praefat.  ad  Terent.  edit.  p.  XLVII  „Contra  contractos 
in  unum  versus  Eun.  I  2,  31.  35  non  dilata verunt  librarii: 
quem  locum  si  memoria  falsimi  Ciceronem  attutisse  arbitreris, 
auctoritatem  infringas  lectionis,  quam  eodem  loco  dedita  opera 
requisitala  afferre  videtur,  se  ipsum  arguens  quod  ,in  Piraea1 
dederit,  non  cum  Terentio  (Euu.  Ili  4,  1)  ,in  Piraeum1:  ubi 
accusativum  ne  Donatus   quidem  agnoscit"    assentiri  possumus. 

Atque  de  altero  quidem  loco  ab  Umpfenbachio  citato  jam 
vidimus,  in  dijudicanda  autem  fortuna  quae  contigerit  ei  de 
quo  nunc  agimus  primuni  hoc  tenendum  esse  videtur,  versimi  1 
Eun.  Ili  4  in  libro  Bembino  hoc  modo  scriptum  esse: 
„Heri  aliquod  aduleseéntuli  coimus  in  Piraeo." 
Quam  dicendi  rationem  unice  veram  esse  —  nani  supra  vidi- 
mus „ coimus"  facile  defendi  posse  —  optime  Bentleius,  vir 
su  unno  ingenio  praeditus,  evicit  hac  ratiocinatione,  quam  in 
adnotatione  editiouis  Terentianae  suae  instituit:  „Omnes  (libri) 
.Piraeo,'  non  ut  nunc  legitur  apud  Ciceronem  ad  Attic.  VII  3 
,Piraeum.'  Recte  :  non  enim  ex  urbe  in  Piraeum,  sed  in  Piraeo, 
ubi  custodes  erant  publice  (II  2,  59),  ,Coierunt,  couvenerunt, 
consenserunt,  pepigerunt1." 

Quodsi  apud  Ciceronem  „in  Piraeum,"  quae  quidem  dicendi 
ratio  in  verborum  Terent ianorum  continuatione  ferri  non  potest, 

quia  seqmmtur  verba:  „In  hunc  diem  ut  de  symbolis  essemus" 
cett.  scriptum  invenimus,  facile  primum  eo  inducimur,  ut 
M.  Tulliuui  memoria  falsum  fuisse  cogitemus.  Quam  rem 
Umpfenbachius  lectionem  ,in  Piraeum,'  aiens,  dedita  opera 
requisitam  afferri  videri,  cum  Cicero  se  arguat,  quod  ,in  Piraea' 
non  cum  Terentio  ,in  Piraeum'  dederit,  in  disceptationem  ac 
controversiam  vocat.  Id  vero  vir  doctissimus  injuria  mihi  vi- 
detur  facere,  quando quidem  investigare  nequeo,  ubi  Cicero  non 
,in  Piraea'  sed  ,in  Piraeum'  Terentium  scripsisse  significa. 
Ne  fallamur  ipsa  verba  oratoris  clarissimi  perscrutemur. 

Scriptor  per  litteras  cum  Attico,  quoniam  grammaticus 
sit,  hanc  quaestionem  instituit,  utrum  urbis  nomini  praepositi- 
onem  addere  liceat  necne.  Oppida  autem  esse  tam  Sunium 
quam  Piraeum,  quia  uterque  órjfxog  sit.  Et  ipse  igitur  in  eam 
rem  inquirens  primum  a  reprehensione,  quam  ille  in  eum  per 
litteras  vertisse  videtur,  se  defendit  hoc  modo:  quod  (adAttic. 
VI  9,  1)  „in  Piraea"  scripsisset,  id  ea  de  causa  a  se  factum 
esse,  quia  non  ut  de  oppido,  sed  ut  de  loco  locutus  esset,  in 
qua  re  etiam  Dionysius  et  Nicias  Cous  secum  consensissent. 
Magis  autem  a  se  in  ea  re  peccatum  esse  pergit,  quod  graeco 
accusativo  ,Piraea,'  non  latino  —  i.  e.  „sic  enim  omnes  nostri 
locuti  sunt"  —  ,Piraeum'  usus  esset.  Exempla  deinde  latine 
declinati  ,Piraei'  verbi  exhibere  viro  eloquentissimo,  quoni.nn 
multa  omnibus  hominibus  Latinis  in  promptu  erant,  piane  su- 
pervacaneum  fuisse  videtur.  Si  vero  ea  attulisset,  quis  est  qui 
putet  eum  sententiam  suam,  cum  paulo  post  iterum  „Piraea" 
scripsisset,  non  amplius  defensurum  fuisse?  Nonne  magis  neces- 
sarium  Attico  videri  poterat  exempla  proferri,  quibus  Latinos 
auctores  verbo  graece  declinato  usos  esse  demonstraretur,  quam 
Ciceronem  ipsum  ab  adversariorum  parte  stantem  latine  «Pi- 
raeum" scribi  oportere  post  multorum  verborum  intervallum 
ostenclere?  Quod  quoniam  non  facit,  oratorem  praeclarum  pu- 
tare  intelligimus  licere  quoque  Piraea  dicere.  Quam  rem  Attico 
adeo  persuasam  esse  sumit,  ut  nullum  jam  vocabulum  de  ea 
quaostione,    quae   in   formando   verbo   versetur,   sibi   opus   sit 

addere.  Itaque  transit  ad  id,  quod  „rem"  dicit  esse;  hoc  est 
enim:  num  omnes  Romani  Piraeum  atque  Sunium  oppida  an 
loca  esse  existimaverint.  In  qua  quaestioue  dijudicanda  dicendi 
usu  honorum  auctorum  non  tam  Caecilium  quam  Terentium 
secutum  se  esse  profitetur.  Cum  igitur  jam  ex  sententiarum 
inter  se  connexu  appareat  M.  Tullii  nihil  interfuisse  qui  casus 
apud  Terentium  legeretur,  dummodo  praepositionem  cum  oppidi 
nomine  conjunxisset,  id  prorsus  ea  re  evincitur,  quod  illud  „in 
Piraeum"  alterum  exemplum  e  Terentio  desumptum  excipit. 
In  quo  versu  neque  idem  casus  atque  in  primo  ilio  Caeciliano, 
neque  eadem  praepositio  atque  in  utroque  antecedente  invenitur. 

Quamquam  autem  scriptorem  epistolae  in  recordatione 
versus  errare  potuisse  concedendum  est,  id  tamen  minime  veri- 
simile esse  paucis  demonstrare  conabimur. 

Modo  enim  accusativum  „Piraeum"  e  Terentio  exhiberi 
Ciceronis  non  retulisse  inde  maxime  intelleximus,  quod  „e  Sunio" 
sequitur.  Deinde  hoc  tenendum  esse  videtur:  Ciceronem  verba 
poètae  in  altero  quidem  exemplo  Terentiano  matasse,  ut  supra 
vidimus,  attamen  eum  memorem  fuisse  et  quae  significarent  et 
quomodo  cum  eis  quae  vel  antecedunt  voi  sequuntur  cohaere- 
rent.  Credamusne  igitur  eundcm  altero  loco,  quem  ex  eadem 
fabula  desumpsit,  cum  incepisset  quidem  ab  his: 

„Heri  àliquod  adolescéntuli  coimus  in  Piraeum", 
sed  verborum  quae  sequuntur: 

rIn  hùnc  diem  ut  de  symbolis  essémus" 
oblitus  esset,  miro  modo  dormitasse?  Priinum  autem  si  non  de 
pactione  aliqua  in  Piraeo  inita,  sed  de  itinere  potius  illuc  facto 
cogitasset,  piane  nescius  fuisset  non  dico  vocabulorum  sed  sen- 
tentiae  versus  insequentis.  Quod  siquis  sumit,  estne  credibile 
Ciceroni  eam  sententiam:  homines  Athenienses  in  illuni  locum 
convenisse,  ut  postero  die  ibi  convivium  haberent,  placuisse? 
Neque  solum  immemor  versus  qui  sequitur  orator  clarissimus, 
si  ,in  Piraeum'  scripsisset,  dicendus  esset,  sed  etiam  ignarus  et 
hujus  scaenae  et  deinceps  alterius,  in  cujus  fine  Antipho  — 
qui  verba  „Heri — Piraeo"  loquitur — et  Chaerea  adolescentes 

ad  convivium  ituros  se  esse  profitentur.  Cf.  Ili  5,  59  sqq. 
Id  vero  is,  qui  Ciceronem  paucorum  verborum  quae  se- 
quuntur  „in  liunc  diem"  oblitum  esse  opinatur,  crcdat  necesse 
est.  Itaque  si  scriptorem  „Heri...  in  Piraeum"  tiddidisse  pu- 
tamus,  illuni  vel  rerum  quae  postea  in  hac  fabula  aguntur 
immemorem  fuisse —  quippe  qui  versum  ab  „heri"  non  ab  „hodie" 
adverbio  incepisset  —  dicere  debemus,  vel  si  orator  clarissi- 
mus,  quamquam  quae  consequerentur  novisset,  tamen  quidquam 
quod  rebus  antecedentibus  minime  aptari  posset  scripsisset, 
summae  levitatis  eum  fuisse  arbitrari  eogimur.  Sed  tamen  eam 
negligentiam  altero  loco  Terentiano,  ubi  prò  „abreptam"  verbum 
„captam"  quod  et  versum  et  sententiam  reficeret  interposuit, 
quamquam  major  hic  datus  erat  peccandi  locus,  non  conspici- 
mus.  Denique  non  vereor,  ne  quis  eum  tam  malum  ac  stultum, 
ut  falsum  exemplum  illius  dicendi  rationis  consulto  amico  affer- 
ret,  fuisse  putaturus  sit,  quoniam  Attico  libros  Terentianos 
quotidie  inspiciendi  facultas  certe  data  erat. 

Itaque  quam  misere  reliqua  pars  versus  in  Petrarcae 
apographo  truncata  sit  considerans  ne  verba  „in  Piraeum" 
quidem  integra  esse  a  librariorum  inertia  arbitror,  sed  paene 
prò  explorato  habeo  eos,  eum  non  intellexissent ,  quid  ,coire 
alicubi'  esset,  Ciceronis  manum,  qua  versus  Terentianus  recte 
scriptus  erat,  mutavisse 

Jam  vero  etiam  duos  alios  locos  Terentianos  Umpfen- 
bachius  a  Cicerone  minus  recte  citatos  esse ,  eum  vel  librarli 
vel  editor es  operum  Tullianorum  ea  deliquissent,  ìli i  ipsi,  quod 
nimirum  auctorem  eloquentissimum  perfacile  in  minutiis  recor- 
datione  falli  potuisse  opinabatur  (cf.  praet  p. .  46),  culpae  vertit. 
Quamvib  enim  Eunuchi  III  1  versus  50  —  55  Terentiani 
eum  eis,  quos  Cicero  in  earundum  cpistolarum  quae  vocantur 
ad  familiares  libri  I  9,  19  .hoc  modo  exhibet: 

„Ubi  nóminabit  Pbaédriam,  tu  Pàmphilam 
Continuo,  si  quando  illa  dicet  ,Phaédriam 
Intrómittamus  cómmissatum1:  ,Pdmphilam 
Cantdtum  provocémusi  "     e.  q.  s. 

congruant,  nihilominus  editor  praestantissimus  fabularura  Teren- 
tianarum  praef.  p.  47  „Eun.  Ili  1,  52  inserto  ,tuc  (cum  Bem- 
bino),  inquit,  oratio  recta  commendato,  metrum  turbatili*. a 
Attamen  Baiterus  in  apparatu  critico  ad  hunc  locum  indicans: 
j^pamphilam'  Mediceus,  ,tu  Pamphilam'  editio  Klotziana"  illud 
„tuu  quod  versus  non  patitur  in  codice  Mediceo  plut.  XLIX 
num.  IX,  qui  ad  restituendas  lmjus  generis  epistolas  unicus 
fons  est,  non  reperiri  dilucide  testatur.  Neque  dubium  est, 
quin  auctoritas  novissiniae  viri  editionis  prioribus  anteponenda 
sit,  cum  ipse  in  praefatione  voluminis  noni  editionis  Tauchnitzi- 
anae  affirmet:  illuni  unum  codicem  Mediceum  et  olim  se  in 
curanda  altera  editione  Orelliana  secutum  esse  et  tunc  magis 
etiam  ejus  vestigia  pressisse,  postquam  ipse  eum  tractaverit 
et  de  multis,  quae  antea  dubia  fuissent,  jam  certior  factus  sit. 
Quare  in  libro  Bembino  „tu"  in  versu  52  ex  errore  librarli, 
cujus  oculis  „tu  Pamphilam"  in  versu  altero  antecedente  ob- 
versabatur,  originem  duxisse  videtur.  Denique  ne  codici  Me- 
diceo v.  50  „nominavitu  exhibenti  assentiamur,  ratione  prohi- 
bemur,  quae  inter  hoc  et  reliqua  quae  sequuntur  tempora  intercedit, 
cum  de  re  futura  senno  sit. 

Leniter  quidem  immutatus  est  versus  Terentianus,  quem 
in  Ciceronis  de  fin.  V  10,  29  reperimus,  sed  tamen  eadem 
ratione  conformatus,  qua  in  codicibus  poètae  quattuor  recen- 
sionis  Calliopianae  exstat  (Heaut  I  1,  28): 

„Mihi  sic  est  usus:  tibi  ut  opus  est  facto  face." 

Quem  senarium  abjecta  littera  S  verbi  ,opus'  (quod  licere 
dicit  praeter  alios  C.  F.  W.  Mueller:  Plaut.  Pros.  p.  298,  1. 
306.)  non  minus  bene  legas,  quam  versum  libri  Bembini  et 
Victoriani  qui  est: 

„Mihi  sic  est  usus:  tibi  ut  opus  factóst  face." 
Umpfenbachium  autem,  viruni  doctissimum,  qui  Ciceronem 
„Mihi  sic  u^us  est"  transposuisse  opinatur  in  praef.  ed.  Ter. 
p.  47,  nescio  quae  res,  quandoquidem  Baiterus  et  in  editione 
altera  Orelliana  et  in  Tauchnitziana  libros  optimos  „est  usus" 
exhibere  testatur,  in  fraudem  pellexit. 

Versus  Adelph.  I  1,  35: 

„Venit  ad  me  saepe  clamitans:  ,quid  agis  Micio'?" 
prorsus  eodem  modo  in  omnibus  libris  Terentianis  qui  nostris 
oculis  subjecti  sunt  scriptus  est,  quo  eum  Donatus,  cum  diceret 
„Congrue  postquam  ,saepel  dixit  adjecit  aptius  verbum  non 
dicens  ,clamansl  sed  ,clamitans\u  in  suis  cod  cibus  legisse  videtur. 
Porro  autem  id  ipsum  ,clamitans'  verbum  in  Ciceronis  de  in- 
vent.  I  19,  27  codicibus  quoque  exstat.  Neque  tamen  a  Te- 
rentio  hoc  scriptum  esse,  quoniam  senarius  eo  admisso  turbatur, 
existimari  licet,  sed  Bentleium  „clamans"  reponentem  rectum 
vidisse  judicabimus. 

Quamvis  vero  mirum  in  modum  veterum  testimonia  et 
omnes  libri  manu  scripti  in  re  prava  nunc  conspirent,  equidem 
ego  liberans  M.  Tullium  ab  hoc  crimine  in  numerum  eorum 
mendorum,  quae  non  ab  auctore  sed  a  libariis  operum  ejus  ori- 
ginem  duxerunt,  id  referre  maluerim.  Quarum  germanae  Ci- 
ceronis manus  commutationum  cum  Umpfenbachius  praef.  p.  46 
„quam  facile,  aiens,  librarli  lectione  poétae  assueti,  si  a  Cicerone 
Terentiana  aliter  atque  in  ipsorum  mentibus  inhaerebant  citata 
reperiebant,  ad  mutationes  inducebantur  vel  ad  locum  plenius 
exscribendum  invitabantur"  duo  statuerit  genera,  versuum  Te- 
rentianorum  largius  excerptorum  in  operibus  Ciceronianis  non- 
nulla sane  exempla  ad  rem  comprobandam  attulit.  Namque 
quod  ad  hoc  genus  attinet  e.  gr.  partem  versus  25  Andr.  I  1 
„Liberius  vivendi  fuit  potestas"  a  librariis  additam  esse  signi- 
ficavit,  quia  in  uno  codice  Trossi,  qui  inter  eos  qui  Ciceronis 
libros  de  inventione  inscriptos  praebent  inferioris  ordinis  est, 
extet,  Sed  nullum  locum  Ciceronianum  nobis  proposuit,  ubi 
vocabula  Terentiana  a  scribis  depravata  sint.  Nos  vero  cum 
supra  Eun.  Ili  4,  1  „in  Piraeum"  librariis  vitio  dandum  esse 
viderimus,  vix  et  aegre  nunc  eo  induci  possumus,  ut  oratorem 
clarissimum,  qui  etiam  in  oratione  soluta  sententias  numerose 
finire  callebat  cf.  de  orai  III  50,  191  sqq.,  orat.  63,  213  sqq., 
quemque  Rufinus  p.  387  Gaisf.  primum  nominavit  in  numero 
eorum,  qui  mensuram  seu  iikxQov  in  fabulis  Terentii  et  Plauti 

esse  dixissent,  obsecutum  auctoritati  codicum  Terentianorum, 
qui  aetate  sua  extabant,  tale  mendum  quod  metrum  pervertat 
descripsisse  arbitremur.  Neque  memoriter  tradentem  hoc  eum 
praetermisisse  probabile  esse  videtur  x).  Veruni  quoniam  in 
libri  I  de  invent.  23,  33  particulam  illam  versus  25  Andriae 
I  1  additiciam  esse  reperimus,  haud  procul  nobis  a  ventate 
abhorrere  videmur,  si  vocabuluni  „clamitans"  in  locum  „clamans" 
verbi,  quod  Cicero  recte  scripserit,  ab  aliquo  librario  secuto 
lectionem  versus  Terentiani,  quae  temporibus  ejus  vulgata  erat, 
vel  a  grammatico  aliquo  eadem  ratiocinatione  qua  Donatus 
ducto  suppositum  esse  sumimus. 

Denique  in  numero  earum  elocutionum,  quas  Cicero  e 
fabulis  Terentii  desumpserit,  „percussit  animum"  fertur,  quae 
in  epist.  ad  Att.  IV  8\3  omisso  „ilico"  vocabulo  intercedente 
ilio  aput  poétam  (Andr.  1 1,98)  reperito.  At  num  vere  auctor 
epistolae  hanc  translatam  dicendi  rationem  a  Terentio  repetiverit, 
id  mihi  quidem  quam  maxime  dubium  esse  videtur,  quandoquidem 
ipse  alias  eadem  ratione  loquendi  ut i tur;  velut  ad  Attic.  VI  9,1: 
„Percussus  vehementer"  ab  eo  usurpatum  est.  Ibidem  III  12 
legimus  :  „Percussisti  me  etiam  de  oratione  prolata,  cui  vulneri 
medere  si  quid  potes."  De  orat.  II  e.  87  sub  fin.  „Utendum 
est  imaginibus  agentibus,  acribus,  insignitis,  quae  occurrere 
celeriterque  percutere  animum  possint."  Licet  quoque  conferre 
Tusc.  V  11;  prò  Mil.  e.  29  „quonam  modo  ille  vos  vivus 
afficeret,  qui  mortuus  inani  cogitatione  percussit?" 

Inter  ea  quae  Umpfenbachius  monuit  de  locis  Varroni- 
anis ,  qui  versus  Terentianos  nobis  servaverunt,  duae  praecipue 
res  sunt,  in  quibus  dijudicandis  mihi  liceat  exponere  quid  ego 
panilo  aliter  atque  vir  doctissimus  sentiam. 

In  testimonia  Terentiana  Varronis  primum  editor  optimus 


')  Namque  liaud  facile  contendas  Ciceronein  metrum  unius  illius  versus 
cum  reliquos  omnes,  quos  e  Terentii  fabulis  excerpsit,  ab  hac  parte  inte.' 
gros  servasset,  turbavisse.  Dolemus,  quod  liane  rem  adhuc  ignotam,  quam 
observare  potuimus,  serius  nobis  in  mentem  venit  dignam  esse  quae  cora- 
memoretur. 

2 


u 

retulit  ad  Phormionis  V  6,  IO  hunc  Festi  locum,  quem  in  libro 
XX  eorum,  qui  ,de  verborura  signifìcatione'  inscribuntur,  p.  372 
ed.  0.  Mueller.  invenimus: 

„, Vapula  Papiria1  in  proverbio  fuit  antiquis  Plautus 

in  Feneratrice  liberta  salve  vapula  Papiria Aelius   hoc 

loco  papula1-  positum  esse  ait  prò  ,dólel  Varrò  prò  ,#m'  teste 
Terentio  in  Phormione:  ,num  tu  resipis  verbero1?" 

Cumvero  versus  10  Phorm.  V  6  in  libro  Bembino  hic  sit: 

bis 

Gè.  „  Vapula  An.  Id  quidem  tibi  jam  net,  nisi  restitis,  verbero," 
et  reliqui  codices  cum  eo  fere  omnes  congruant  ita  tamen,  ut 
pars  „vapulabo",  pars  „vapulabis",  omnes  „resistis"  praebeant 2), 
locum  Festianum  ad  constituenda  verba  poètae  summi  momenti 
esse  apparet.  Quod  cum  jam  Bentleius ,  vir  ingeniosus,  vidisset, 
Festi  vel  Varronis  auctoritatem  secutus  versum  emendando 
codicum  verba  hoc  modo  restituiti 

„G\  Vapula.  A.  Id  quidem  tibi  jam  fiet,  nisi  resistis,  vérbero?" 
Qui  septenarius  trochaicus  et  quod  ad  sententiam  et  quod  ad 
metrum  attinet  optime  se  habet. 

Nobis  autem  etiamsi  Varonem  de  Pho.  V  6,  10  egisse 
concedimus,  tamen  aspicientibus  voces,  quae  Terentianae  habendae 
sunt  apud  Festum,  quarumque  praeter  „verbero"  nulla  cum 
codicum  nostrorum  lectione  congruit,  obscurum  erit,  primum 
qua  ratione  Festus  versum  legerit,  quandoquidem  vocabula 
„num  tu"  in  eo  non  reperiuntur,  atque  nescimus  quid  „resipis" 
hoc  loco  sit.  Deinde  si  Varronem  „vapula"  legisse  cum  Bentleio 
consentientes  existimamus,  prorsus  videtur  dubium  esse,  unde 
Varrò,  clarissimus  ille  et  doctissimus  veterum  grammaticorum, 
initium  citandorum  verborum  Terentianorum  fecerit,  quoniam 
„  vapula"  prima  est  vox  versus,  de  quo  nobis  sermo  est.  Neque 
0.  Muellerus  ante  vocabula  „num  tu",  sed  post  ea  nonnulla 
alia,  inter  quae  „  vapula"  fuisse  videtur,    in  codicibus  interci- 


2)  Nani  in  nonnullis  codicibus  recentioribus  et  editionibus  antiquis 
interpolationibus  versum  auctum  esse  (cf.  Umpfenbachi  apparai  crii)  nunc 
omitto. 

disse  punctis  interpositis  significava ,  ut  non  possimus  credere 
Varronis  excerptiim  hoc  fere  fuisse:  ,G.  Vapula.  A.  Num  tu 
resipis  (resistis)  verbero?'  Sed  quot  litterae  vel  verba  in 
codice  archetypo  illud  nunc  vacuum  spatium  compleverint  editor 
ille  Festianus  nos  certiores  non  facit.  Cf.  appar.  crit.  ejus  p.  374. 
Itaque  quae  res  Umpfenbachium  commoverit,  ut  deesse  eo  loco 
circa  duodecim  litteras  scriberet,  me  ignorare  profitens  causas 
adesse  demonstrabo ,  quae  me  impellant,  ut  aliter  de  ea  re 
judicem. 

Muellerus  in  ea  parte  operis  Festiani  refingenda  secutus 
est  editionem  Ursini  (Romae  a.  1581;  cf.  Mueller.  praef.  p. 
XL  med.),  qui,  cum  quaternio  XVI  codicis  Farnesiani  deper- 
ditus  esset,  apographo  illius  libri  usus  erat,  sed  tamen  non 
optimo,  ut  Th.  Mommsenus  codicum  hodie  superstitum  consensum 
pluris  faceret  quam  singulare  testimonium  illius  editionis.  (Cf. 
Abhandlungen  der  Berliner  Akademie  1864  p.  60  sq.)  Qui  vir 
clarissimus  in  commentariis  academiae  Berolinensis  anno  hujus 
saeculi  LXIV  editis  eam  partem  operis  Festi,  quae  olim  qua- 
ternione XVI  codicis  Farnesiani  continebatur ,  denuo  adhibitis 
tribus  libris  praeter  editionem  Ursini  (P  R  S  U)  excussit  utque  in 
lucem  proveniret  curavit.  Is  autem  non  solum  prò  „resipis", 
quod  una  editio  Ursiniana  (=  U  Momms.  1.  e.  p.  81)  praebet, 
ex  exemplo  scripto  Politiani  (Monac.  Vict.  86  =  P  Momms.), 
quod  codicis  archetypi  apographon  fuisse  dicit  editor  p.  65, 
„resistis"  expressit  1.  e.  p.  80,  sed  etiam  in  apparatu  critico 
quem  subjecit  Vaticanum  num.  2731  (=  S  Momms.)  atque 
em  >ndationes  libri  Leidensis  (Voss.  Lat.  Oct.  9  =  Y  Momms.) 
„num  mirum"  exhibere  commemorat  s)  Verba  „num  tu"  autem 
cum  praeter  editionem  Ursinianam  sola  editio  Antoni  Augustini 
Venet.  1559,  qua  Mommsenus  p.  66  in  recensione  sibi  abstinen- 
dum    esse    duxit   praebeat ,    et    reliqui    libri    (P  R  Momms.) 


3)  De  auctoritate  utriusque  libri  (S  Y)  disputat  editor  p.  62;  et  p. 
65  „emendator  Leidensis,  inquit,  ...  videatur  usus  esse  ...  in  quater- 
nione XVI  ipgo  archetypo.** 

ea  porsus  omittant,  neque  auctoritate  satis  firma  carere  altera 
illa  lectio  et  propter  alias  quas  jam  proponam  causas  recipienda 
esse  videtur. 

Quodsi  locum  Terentianum  a  Varrone  excerptum  incepisse 
statuimus  a  verbis  „num  mirum",  e  quibus  versus  8  hujus  scaenae 
initium  capit,  atque  desiisse  in  verba  „resistis  verbero"  („num 
tu"  enim  non  occurrit  apud  poètam  nisi  in  versu  6,  inter  quem 
et  versum  10  plura  verba  intersunt,  quam  quae  Varroni  ad 
significationem  verbi  „vapula"  illustrandam  opus  fuisse  videntur), 
videamus  lacunamne  codicum  Festianorum  hac  ratione  expleri 
liceat  :  „Plautus  in  Feneratrice  :  ,heus  tu  in  barbarla  quod  ferisse 

dicitur  libertus  suae  patronae  id  eo  dico  liberta  salve  vapula 

Papiria'.  ,in  barbarla1  est  in  Italia.  Aelius  hoc  loco  ,vaptda' 
positum  esse  ait  prò  ,dolec,  Varrò  prò  ,peril  teste  Terentio  in 
Phormione  : 

G.  ,Nùm  mirum  aut  novóm  est  revocavi,  cùrsum  quom  institeris  ?  A.  Geta. 
G,  Pérgit  hercle  :   nùmquam  tu  odio  tuo  me  vinces.  A.  Non  manes  ? 
G.  Vapula.  A.  Id  quidem  Ubi  jam  fiet,  nisi  resistis,  véroero?" 

Varrò  enim  exemplo  Terentiano  allato  „vapula"  irascentis  indig- 
nantisque  vocem  esse  demonstrare  vult.  Iratum  autem  esse  hoc 
Phormiouis  loco  Getam  servum  ea  maxime  re  apertimi  fieri  videtur, 
si  qua  de  causa  ira  incensus  sit  perspexerimus.  Quae  cum 
insit  in  verbis  versus  8,  quibus  idem  Geta  queritur,  quod  pro- 
perantem  se  currentemque  ad  Antiphonem  homo  ignotus  —  qui 
erilis  filius  ipse  quem  quaerit  est  —  redire  jubeat,  Varronem 
inde  a  verbis  versus  9  „numquam  tu"  initum  citandi  fecisse  vix 
cogitare  licet.  Namque  cumtotius  loci  sententia  atque  de  qua 
re  inter  utramque  personam  agatur  non  satis  ex  hac  parva 
parte  sermonis  apparere  videtur,  tum  haud  facile  perspici  possit 
suone  jure  Varrò  putet  G-etam  tantopere  stomachari,  ut  voce 
quae  ,peri'  signifìcet  utatur. 

Deinde  Umpfenbachio  scribenti  praef.  p.  48  „de  signifi- 
catione  verborum  sunt  quae  monuit  in  ...  Ad.  I  2,  37,  solus 
hoc  loco  lectiouem   ,Scortaturl   confirmans  (quae  quoniam  cum 

eo  quod  in  sequenti  versu  est  ,Amaf  stare  non  potest,  viam, 
qua  difficultas  removeatur,  monstravit  Palmerius  Spie.  p.  732 
Grut.)",  licet  a  ventate  proxime  abesse  nobis  videatur,  assentivi 
tarnen  non  omni  ex  parte  possumus.  Cum  enira  Varrò  de  ling. 
lat.  VII  84  versimi  37  Adelphon  I  2  „apud  Terentium,  dicens, 
,Scortatur,  potat,  olet  unguenta:  de  meo1; 

,scortari'  est  saepius  meretriculam  ducere",  ita  atferat,  ut  vocem 
cujus  notionein  explanat  in  locum  verbi  „obsonat",  quod  in  codi- 
cibus  omnibus  poétae  in  hoc  versu  legitur,  supponat,  sententiae 
\  irorum  doctorum  multum  inter  se  differunt,  utrum  haec  discre- 
pantia  loci  Varroniani  a  lectione  codicum  Terentianorum  Consilio 
ac  ratione  an  negligentia  oriunda  sit.  Neque  minus  dubium  «;.^t, 
utrum  grammaticus  tam  gravi  errore,  ut,  cum  loco  Terentiano 
praemisso  de  signifìcatione  vocis  scortali  quasi  occasione  data  ageret, 
illaipsa  eo  loco  omnino  non  inveniretur,  deceptus  fuerit,  an  codices 
quibu  nos  utimur  illum  Adelphon  versum  mendo  inquinatum 
exhibeant.  4) 

Bentleius,  vir  infinitae  doctrinae,  ad  versum:  ex  hac  re, 
quod  omnes  codices  Terentiani  „obsonat"  praeberent,  adnotavit, 
Varronem  memoria  falsimi  fuisse  apparere.  Sed  ea  videlicet 
ratiocinatione,  qua  ille  auctoritatem  codicum  adhuc  superstitum 
pluris  fecerat,  quam  vetustissimum  ac  gravissmnm  testimonium 
viri  uno  fere  saeculo  poétae  ipsi  inferioris,  Spengelius,  optimus 
librorum  de  lingua  latina  qui  manserunt  editor,  nequaquam  ad 
id  permoveri  poterat,  ut  fìdem  ac  diligentiam  hominis,  cujus 
auctoritas  in  rebus  grammaticis  summi  aestimanda  est,  detrec- 
tandam  ininiinuendamque  esse  sibi  persuaderei  Transiit  igitur 
in  partes  Floridi ,  qui  lection.  subsec  I.  5  (Gruter.  lamp.  voi. 
I  p.  1038  sq.)  injuria  a  Politiano  mise.  e.  63  (Grut.  I  p.  80) 
asseverari   aiebat    „Varronem  verbum    prò   verbo   sumpsisse", 


4)  0.  Muellerus  ad   locum  Varronis:   ,causas  differentiae  utriusque 
scriptoris  investigare  lubricam  esse  quaestionem'  adnotat. 

quandoquidem  ille  ex  hominibus  Latinis  rerum,  quas  afferret, 
auctor  esset  gravissimi^.  5) 

At  revertamur  eo  linde  profecti  sumus.    Umpfenbachius 
de  ratione,  quae  inter  versum  quem  libri  Terentiani  praebent 
et  eum  quem  Varrò  excerpsit  intercesserit,  haec  cogitare  videtur  : 
si  Palmerium    sequamur  fieri   posse,  ut    neque  Varronem  in 
citando  versu  memoriae  falsum  fuisse  neque  codicum  nostrorum 
lectionem   corruptelis   depravatam  esse   existimemus.    Alteram 
igitur  recensionem    quam  vocant  fabularum  eamque,  quamquam 
ab  ea  codicum,  quibus  nos  ad  poetae  vocabula  revocanda  utimur, 
dissidentem,  tamen  non  minus  bonam  adhibuisse  Varronem,  cum 
de  voce  ,scortari'  ageret,  vir  doctissimus  cogitando  sibi  fingere 
videtur.    Namque  homo  „Scortatur"  in  ilio  versu,  si  rationem 
comprobemus,  qua  in  libro  Bembino  ceterisque  versus  38: 
„Amat:  dàbitur  a  me  argéntum,  dum  erit  cómmodum" 
exaratus  est,  stare  non  posse,   quia  iteratio   ejusdem  notionis 
molestissima  foret,  acerrimo  ingenio  perspexit.     Quodsi  de  tota 
hac  re  certuni  judicium  facere  volumus,  conferendi  nobis  sunt 
versus  Terentiani,  quos  Palmerius  vel  Umpfenbachius  a  Varrone 
lectos   esse   statuebat,   cum   eis,   qui   in  nostris   libris   poetae 
exstant.    Hos  autem,  quibus  nunc  non  facile  quisquam  offendatur, 
cum  sic  scripti  inveniantur  Adelph.  I  2,  34 — 42: 
„Tuum  filium  dédisti  adoptandùm  mihi: 
Is  méus  est  factus  :  si  quid  peccat,  Démea, 
Mihi  péccat:  ego  illi  màxumam  partém  fero. 
Obsónat,  potat,  ólet  unguenta:  de  meo: 
Amat:  dàbitur  a  me  argéntum,  dum  erit  cómmodum. 


6)  Verba  Floridi  1.  e.  haec  sunt:  ...  „sex  tantum  sunt  Terentii  fabellae 
et  breves  quidem  :  in  quarum  lectione  cum  Varronem  ipsum  frequentissime 
versa tum  et  in  Adelphis  praesertim,  quorum  principium  Menandri  principio 
praetulit  [cf.  Suetoni  vita  Terenti  2,  !  2  ed.  Fleck.],  sciamus ,  quis  verbum 
prò  verbo  ab  ilio  sumptum  conjectetur  ?"  De  quibus  infra  judicare  pote- 
rimus,   si  omnes  res  reputaverimus. 

Ubi  non  erit,  fortàsse  excludetùr  foras. 
Forés  effregit:  réstituentur  :  discidit 
Vestém:  resarciéttir,  et  —  dis  gràtia  — 
Est  ùnde  haec  fiant,  et  adhuc  non  molèsta  suntu, 
Palmerius  spicileg.  p.  732  (Gru ter.  lamp.  voi.  IV)  in  hunc  modum 
commutavit  : 

„Tuum  dedisti  filmai  adoptandum  mihi: 
Is  meus  est  factus,  si  quid  peccat  Demea, 
Mihi  peccat:  ego  illi  mactam  partem  feram. 
Scortàtur?  potat?  ólet  unguenta?  Démea, 
Obsónat?  dabitur  a  me,  dum  erit,  cómmodum: 
Ubi  non  erit,  fortàsse  excludetùr,  fores 
Effregit?  réstituentur:  vestem  discidit? 
Resarcietur;  est  diis  grata  gratia,  quia 
Et  unde  haec  fiant." 
Quae  verba  non  ea  esse ,   e  quibus  lectio ,   quam   codices 
nostri  praebent,  haud  insolita  neque  inaudita  via  depravationis, 
quae  fit  incuria  librariorum,  orta  esse  possit,  primo  quasi  obtutu 
apparere  puto.     Namque   etiamsi   de  hac  re  aliquem   in  locum 
vocis  „ Scortàtur"  —  reliquis  enim  missis  de  versibus  37  et  38 
solis   agamus  —  supposuisse    lenius  ,amandi'   verbum   cogitare 
licet,  tamen  qua  ratione  sedes  vocum  „ Scortàtur"  et  „Obsonat" 
mutatae   sint  perspicere  equidem  nequeo.     Qua  de  causa  non 
id  l  mpfenbachium  voluisse  putantes  de  altero  variationis  modo 
videamus.  quem  a  sensu  ac  ratione  vel  ipsius  Terentii  vel  gram- 
matici   qui  fabulas    recensuisset   originem    ducere  potuisse   vir 
doctissimus  sibi  animo  tìnxisse  videtur.     Sed  quod  ad  eam  re- 
censionem  quam  vocant  attinet,  complures  res  nobis  persuadent, 
ut   ne    Varronem    quidem   versimi    37  sicut   ab    eo    citatur   in 
libris  legisse  arbitremur. 

Primum  enim  ,obsonandi'  Crimea ,  quod  Aeschino  adoles- 
centi datur,  aptissime  conjungi  cum  verbo  „potat"  non 
facile  quisquam  infitias  eat,  quandoquidem  utrumque  ad  convivia 
spectans  fere  ejusdem  ponderis  est.  Sed  id  in  versu  38  Palmeriano  ab 
ilio  diremptum  in  loco  insigni  collocate,  ut  major  ei  vis  quam 

ceteris,  quae  in  versu  37  ante  vocativum  „Demea"  posita  sunt, 
subesse  videatur.  Sed  nonne  summum  momentum  in  eo  est, 
quod  adolescens  amare  dicitur?  Magis  etiam  confirmatur  sen- 
tenza mea  ea  re,  quod  de  versu  38,  num  sicut  a  Palmerio 
constitutus  est  ferri  possit,  dubito  ea  de  causa,  quia  id  quod  vir 
litterarum  peritissimus  effecit  „dabitur  a  me  commodum"  eis 
exemplis  quae  attulit  recte  se  habere  non  comprobatur.  Opi- 
natur  enim  ,commodum  dare'  fere  idem  esse  atque  ,satis 
pecuniae  dare'  vel  ,large  sumptum  praebere,'  quod  commemo- 
rato usu  Plautino  sibi  visus  est  demonstrasse.  Apud  quem 
scriptorem  velut  Asin.  725  „ vigiliti  argenti  commodas  minas" 
et  Rud.  1318  „talentum  argenti  commodum"  de  pecunia  qui- 
dem  solvenda  sermo  est,  sed  neque  „commodum  dare"  ab- 
solute  ponitur  nullo  addito  substantivo  et  omnino  alia  vocis 
,commodus'  notio  est  neque  ea  quae  loco  Terentiano  apta  sit. 
Quando quidem  ibi  de  pecunia  justi  pretii,  quam  Latini  ,probam' 
vocant ,  cogitare  absonum  foret.  Apud  Horatium  autem  sat. 
II  8,  76:  „Tibi  di,  quaecunque  preceris,  Commoda  dent"  notio 
illius  dictionis  multo  latius  patet. 

Quodsi  virum  clarissimum  discedentem  alibrorum  poétae 
scriptura  et  verbum  „commodum,"  non  recte  commate  posito 
separavisse  a  vocibus  „dum  erit"  et  „argentum"  propter  causam 
non  satis  idoneam  e  versu  38  ejecisse  statuimus,  non  meliore 
jure  eum  „obsonat"  in  hunc  versum  recepisse,  quia  utramque 
vocem  metrum  senarii  non  admittit,  necesse  erit  profiteri. 

Accedit  tertium  cur  equidem  Varronis  temporibus  lectionem 
„Obsonat:  dabitur  a  me  cett."  in  libris  exstitisse  non  arbitror. 
Nisi  enim  „Amat"  primum  versus  38  locum  tenere  ducimus, 
nescimus  qua  ratione  ea  quaesequuntur:  „Ubi  non  erit,  follasse 
excludetur"  interpretanda  ac  quo  sensu  accipienda  sint.  Re- 
ceptis  enim  his  vocabulis: 

„Obsónat:  dabitur  a  me,  dum  erit,  commodum: 
Ubi  non  erit,  follasse  excludetur" 
obscurum    esse    videtur   et    qua   de    causa   et    a   quonam    no- 
mine et .  unde  adolescens  futurus  sit  ut  arceatur  ac  removeatur. 

Cum  autem  Terentius  voce  excludendi  perumque  ita  utatur, 
ut  ea  juvenum  ad  aniicas  adituni  clausuin  esse  indicet  (cf. 
Alidi'.  II  3,  12.  Emi.  11,4  I  2,  18.  Ili  2,  28.  I  5,  8),  eo 
loco  Adelphon,  quem  Palmerius  et  sibi  et  ni  fallor  Uinpfen- 
bachio  restituisse  visus  est,  illa  cum  verbo  „obsonat"  proxime 
antecedente  conjungàtur  necesse  erit.  l  Sed  tamen  eane  sen- 
tentia  probanda  esse  videtur:  patrem  profiteri  lilio,  qui  curae 
ei  esse  certe  putandus  est,  argentoni  atque  rem  usque  eo  se 
praebiturum  esse,  ubi  ea  deesse  coeperit?  Jam  vero  intellecto 
videlicet  damno,  quod  fecerit,  miserrimus  juvenis  ab  homine 
subita  ira  infiammato  futurum  erit  ut  ejiciatur  atque  depellatur? 
Eane  omnia  senem  de  se  ipso  praedicentem  poètam  sollertis- 
simum  et  diligentissimum  fecisse  credamus? 

Neque  in  ilio  versu  „excludeturu  ea  ratione  interpretari 
licet,  ut  cum  quadam  loquendi  brevitate  prò  his  fere  verbis: 
,arcebitur  Aeschinus,  quominus  in  obsonando  pergat'  adbibitum 
sit.  Quid  enim?  ponamus  cauponeni  adolescenti  non  jam  vinum 
et  obsonium  praebiturum  esse,  cum  pater  ei  pecuniam  dene- 
gaverit,  nonne  ille,  ubi  semel  luxuria  assuetus  erit,  alias  quae- 
ret  vias,  quibus  tantum,  quantum  opus  erit,  ut  animo  indulgeat, 
sibi  comparet.  Terentium  certe  hoc  fieri  posse  fngere  non 
poterat,  quippe  qui  And.  I  1,  GÌ  sq.  Emi.  III  4,  1  —  4  eos, 
quibus  in  patrum  aedibus  cum  amicis  familiaribusque  suis  po- 
tare commodum  non  erat,  in  alienis  domibus  commissantes 
effinxerit.  Cujus  rei  luculentum  exemplum  afferre  mihi  liceat 
Eun.  III  5,  59  sq.,  ubi  haec  leguntur  verba,  quibus  Chaerea' 
et  Antipho  adolescentes  colloquuntur  : 

„ An ....  séd  interim  de  synibolis  quid  àctumst  ? 

Ch.  Paràtumst.  An.  Frugi  es:  ubi?  domili?  Ch.  Immo 
àput  libertum  Discum.'k 
Sed  dicat  aliquis,  nonne  juvenis.  ubi  a  patre  vel  argen- 
tum vel  epulae  non  suppeditata  erunt,  ab  ipsorum  aequalium 
conviviis  retinebitur?  Quamquam  eam  rem  animo  Micionis 
obversari  non  posse  haud  contendermi,  tamen  poètam,  si  senem 
talia  dicentem   in  scaenam   introduxisset,    ut  oblitum  artis  qua 

alioquin  utitur  neque  in  rebus,  quas  ipse  fabulis  illorum  Grae- 
ciae  temporum,  quibus  mores  hominum  non  levem  jacturam 
fecerant,  tamquam  insignitis  imaginibus  actas  esse  adumbravit, 
sibi  constantem  merito  inertiae  accusarem,  praesertim  cum 
haec  ipsa  fabula,  quae  inscribitur  Adelphoe,  eundum  Mi- 
cionem  Ctesiphoni  fratris  filio  eum  sumptum,  quo  in  domo 
sua  largas  nec  sobrias  epulas  sibi  comparet  cf.  V  1.  3,  13  sq., 
praebentem  in  oculorum  nostrorum  conspectum  producat. 
A  quo  crimine  cum  Terentius,  si  vocem  „Amat"  quam  codex 
Bembinus  praebet  suo  loco  retinemus,  liberetur  ceterisque  re- 
bus quae  nos  impediunt,  quominus  „Obsonat"  illi  voci  substi- 
tuamus,  consideratis  reputatisque,  porro  autem  cum  lectio  Var- 
ronis  „Scortaturu  in  versu  antecedente  cum  amandi  verbo  in 
versu  38  consociare  non  possimus,  nisi  poètam  ipsum  in  hac 
re  oscitanter  egisse  dicere  malumus,  quam  Yarronem,  nimirum 
quod  libris  non  inspectis  memoriter  interdum  versus  poétarum 
proferebat,  in  errorem  delapsum  esse,  meum  quidem  judicium, 
licet  Floridus  Spengeliusque  sapientissimi  viri  dissideant,  non 
potest  quin  illuc  inclinet.  Neque  hoc  mirum  est  in  nomine, 
cui,  quamvis  propter  summam  quam  sibi  comparaverat  anti- 
quitatis  scientiam  doctissimus  scriptor  et  rerum  grammaticarum 
ex  hominibus  Latinis  fortasse  primus  auctor  dicendus  sit,  Im- 
mani aliquid  in  ea  re  eo  facilius  accidere  poterat,  quod  tam 
multos  et  doctrina  plenos  libros  scripserat,  ut  Cicero  eum  ad 
Att.  XIII  8  nolvyQCKpwTaTov,  Plutarchus  Romul.  1 2  piphccxcórat  or 
hominem  appellarent. 

Restant  duae  res,  quae  sententiae  nostrae  de  ratione, 
qua  Varrò  illum  locum  citaverit,  obstare  videntur.  Quarum 
cum  altera  congruat  cum  sententia,  quam  Floridus  ,virum 
clarissimum,  aiens,  verbum  prò  verbo  sumpsisse  non  verisimile 
esse'  profert,  in  hac  re  bene  nobis  contingit,  quod  jam  in  libro 
C.  F.  W.  Muelleri,  cui  inscripsit  „Plautinische  Prosodie,"  p. 
693  sq,  nonnulla  ejusmodi  erroris  exempla,  quale  id  est?  deq  uo 
nunc  loquimur,  reperiuntur,  ut  clarissimum  grammaticum  et 
in  citandis  versibus  Plautinis,  qui  in  ilio  libro  leguntur,  et,  ut 

supra  vidimus,  si  Terentium  excerpebat,  nonnunquam  memoria 
falsum  fuisse  vix  etiam  dubitare  possimus.  Atque  cum  in  eodem 
praestanti  libro  vir  sagacissimus  Varrohem  memoriter  tenuisse 
versus  quos  citabat  satis  confidenter  suspicatus  sit,  id  ipsum 
nostro  quoque  loco  omnes  probabilitatis  numeros  habere  exponam. 
Potest  enim  esse  qui  dicat:  ,concedamus  tibi  grammati- 
cum  scortandi  vocabulum  in  versu  37,  ubi  nunc  codices  Teren- 
tiani  verbum  „obsonat"  exhibent,  non  legisse.  Inde  vero  pror- 
sus  fictam  vocem,  quae  in  illa  fabula  non  reperiatur,  eum 
Terentio  adscripsisse  non  sequitur,  sed  sive  falsus  recordatione 
sive  oculis  aberrans  illam  praesumpsisse  videtur  e  versu  qui 
sequitur  libris  quibus  utebatur  eam  praebentibus  locum  amandi 
vocis  obtinentem.'  Id  sane  habeat,  quo  commendetur,  quando- 
quidem  alicui  legenti  hanc  Adelphon  scaenam  consentaneum 
videri  poterat  odiuin  scortandi  vitii  notione  mitiore  amandi 
substituta  leniri.  At  si  quis  hoc  statuit,  nonne  is  jam  Varro- 
nem  peccavisse  dicit?  Deinde  si  id  tenemus  atque  si  alium 
locum  qui  in  eadein  scaena  exstat  afferimus,  ubi  etiam  nunc 
codices  scortandi  verbum  praebent,  nonne  multo  magis  veri- 
simile esse  apparet  Varronem  e  memoria  proferentem  versum  37 
eam  vocem,  quae  in  versu  22  antecesserat,  falso  magna  vide- 
licet  sententiaruin  utriusque  loci  similitudine  ductum  iteravisse» 
quani  nulla  alia  nisi  hoc  testimonio  Varronis  extante  causa  et 
fide  omnium  nostrorum  librorum  auct$ritateque  Donati  dimi- 
nuta illis  obtrudendum  esse  id  vocabulum,  quod  Varrò  aliqua- 
tenus  certe  frustratus  solus  legit? 

Repugnat  aùtem  idem  Micio  senex  fratri  Demeae  objur- 
ganti,  quod  Aeschinum  corrumpi  sinat,  his  acerbis  verbis 
(v.  21  sqq.) 

„Non  èst  flagitium,  mihi  crede,  adolescéntulum 
Scorta  ri,  neque  potare:  non  est:  néque  fores 
Effringere;" 
inter  quae  multo  aptius  adhiberi    scortandi   vocem  quam-  v.  37 
sq.  facile  intelligi  potest.     Cum  enim  eo  loco  (v.  31  sq.)  Demea 
indignatus  exclamaverit  : 

„Pro  Jùppiter,  tu  homo  àdigis  me  ad  insàniam. 
Non  èst  flagitium  fàcere  haec  adolescéntulum?", 
Micio  studio  adversancli  longius  se  progressum  esse  sentiens 
tantum  de  sententia  sua  detrahit,  ut  nunc  fratrem  placare 
studens  se  unum  ea  re  damnum  facere  dicat,  quod  de  suis 
opibus  Aeschinus  ea  —  quae  non  probanda  esse  jam  concedit  — 
sibi  comparet  vel  laesa  reficiat.  Cum  ea  autem  ratiocinatione 
piane  consentaneum  esse  puto,  senem  crimen  rei  inhonestae. 
quod  juvenis  in  se  receperat,  ita  appellando  lenire  studere,  ut 
vocem  „Amat,"  quae  non  de  meretricum  sola  consuetudine,  sed 
etiam  de  licito  studio  mariti  in  uxorem  (cf.  Hec.  V  4,  22)  deque 
aliis  honestis  animi  affectibus  usurpatur,  defendendo  amplectere 
praeferat. 

Nunc  mihi  liceat  afferre  nonnullos  locos,  quos  Wilmann- 
sius  in  eo  libello,  quo  primum  Varronis  librorum  grammati- 
corum  reliquias  collegit  atque  edidit,  M.  Terentio  ut  auctori 
restituit.  E  numero  eorum  primum  eos  locos,  quorum  verba 
Terentiana  non  a  scriptura  librorum  poétae,  qui  hodie  extant, 
discrepant,  apposito  veteris  scriptoris,  qui  singulos  excerpsit, 
nomine  et  pagina  hic  subicimus. 

Non  a  Julio  Romano  (cf.  Keil.  gramm.  lat.  praef.  voi.  I 
p.  XLV)  sed  a  Varrone  citatum  esse  mea  quidem  sententia 
recte  censet  Wilmannsius  Eun.  I  2,  4,  quem  Charisius  p.  242, 
5  Keil.  Ime  ratione  servavit  (p.  206  W.): 

„  ,tremo  hórreoque  póstquam  aspexi  han& 
adfectus  ob  amorem";  et  Adelph.  IV  2,  45  verbum  ,pistrilla,' 
quod  Charisius  p.  37,  16  K.  (=  p.  152  W.)  sic  tradit:  „hoc 
pistrinum  haec  pistrilla,  ut  Terentius  in  Adelphis,"  eidem  Var- 
roni  deberi  dicit  p.  32.  Item  Augustini  (de  dial.  6)  verba 
„incurvum  senem  ^iektm'  Terentius  [Eun.  IV  4,  21]  appellavit'1 
Varronis  fuisse  voluit  Wilmannsius  p.  149.  Idem  non  Diomedem 
sed  Varronem  non  citasse  dicit  totum  versum  Hecyr.III  2,  14 
excerptum  illuni  a  Diomede  p.  515  K.  et  a  Rufino  de  metr. 
com.  p.  37»  et  383  Gaisf.,  at  eam  particulam  ejus,  quamapud 
Diomedem  p.   518,   :0  K.    (=  p.   203  W.)   sic   legimus:    „Ex 

iambico  novum  Carmen  refert  Varrò....  ,Philumenae  dolores,1 
quod  est  ex  jambico  septenario". 6)  Mutata  collocatione  ver- 
borum  et  metro  turbato  mine  exstat  apud  Charisium  (p.  110, 
14  K.)  pars  Andr.  IV  2,  27  :  „Terentius  :  ,quod  Ubi  addo  diecidam1" 
quani  cum  Wilmannsius  p.  153  a  Varrone  exseriptam  esse 
putet,  utrum  doctissimum  et  artis  éomponendorum  versuum 
peritissimum  hominem  (cf.  supra  et  Wilm.  p.  64  sqq.)  eundem 
interdum  non  satis  diligentem  in  versibus  poètae  citandis  fuisse 
dicamus  necne  nobis  quaerendum  est.  Atque  etsi  verba  Var- 
roniana  et  excerptum  Terentianum  nulla  ratione  habita  metri 
versus 

„Eho  tu  impudens,  non  satis  habes,  quod  tibi  dieculam  addo" 
a  Charisio  immutata  non  esse  negare  licet,  tamen  quan- 
doquidem  M.  Terentius  de  re  rust.  114,16  verba  Menaechmo- 
rum  Plauti  290  sq. 

„w  »  w  quibus  hic  prétiis  porci  vaéneunt 
Sacrés  sinceri  ?  [CI.  Nùmmis.  Me.  Nummum  a  me  àccipe.]" 
hoc  modo  citavit:  „quanti  hic  porci  sunt  sacres?"  (cf.  C.  F. 
W.  Miiller:  Plaut  Pros.  p.  693),  ut  numero  verborum  diminuto 
rhythmus  totus  periret,  eundem,  ubi  de  genere  v^rbi  ,diesl  agebat, 
ordin em  vocabulorum  confudisse,  id  putare  non  magnae  temeri- 
tatis  esse  mihi  quidem  videtur. 

Ea  vocabula,  quae  Charisius  vel  Romanus  (cf.  Keil.  praef. 
p.  XLV)  e  Terentii  Ad.  I  2,  31  affert  (p.  242,  1K.):  »,tu  me 
homo    adigis  ad  insanìam1    irascentis   et  haec  oratio  est,"    non 


6)  Fleckeisenus  et  Umpfenbachius  ilio  loco  Hecyrae  genotivum 
„PhiIumenae"  recipiendum  esse  putaverunt  e  codice  VictoriaDO  —  cujus 
secunda  manus  e  finale  vocabuli  in  a  mutavit  — ,  e  libris  grammaticorum, 
quos  supra  nominavi,  e  Donati  et  Eugraphii  commentariis,  quamquam 
Bentleius  „Philumenam"  accusativum,  quem  reliqui  libri  Terentiani  omnes 
praebent,  praetulerat.  In  qua  re  equidem  illis  viris  doctis,  quandoquidem 
quantum  circumspicere  potui  a  nullo  auctore  latino  unquam  scriptum  est  : 
,dolores  remittunt  aliquem'  —  versus  Terentianus  enim  Ine  est: 
„Nam  si  remittent  quippiam  Philùmenae  dolóres"  — , 
assentiendum  esse  existimo.     Cf.  Forcellini  lexicon  s.  v.  .remittere.' 

illuni  sed  Varronem  (p.  206  W.)  primum  excerpsisse  praeter 
eas  causas,  quas  Wilmannsius  p.  73  sqq.  ut  comprobaret  quod 
de  eis  judicaverat  congessit,  id  confirmat,  quod  p.  241,  26 
(Keil.  voi.  I)  Julius  Romanus  ipse  illa  pluribus  tamen  et  secus 
dispositis  verbis: 

„Pro  Jùppiter,  tu  homo  àdigis  me  ad  insàniam" 
piane  sicut  Bentleius  ea  restituit  atque  ut  in  libro  Bembino 
insunt  citare  videtur.  Itaque  ab  Umpfenbachio  existimante  ilio 
praef.  p.  LUI  hunc  locum  p  _'42  male  videri  repetitum  esse 
dissidentes  aut  Romano  codicibusque  plerisque  Terentianis, 
quibus  nos  utimur,  fraudem  esse  factam  aut  artis  grammaticae 
clarissimum  inter  veteres  auctorem  vel  non  satis  accurate  libros 
suos  consumasse  vel  alia  atque  nostra  recensione  quam  dicimus 
fabularum  usum  esse  statuemus.  Namque  eum  in  hoc  quoque 
versu  citando  errasse  non  licet  credere,  quandoquidem  senarium 

„Pro  Jùppiter,  tu  me  homo  adigis  ad  insàniam,1' 
si  ad  severitatem  legum   artis   metricae  wsigitur,  recte  se  ha- 
bere  concedendum  est. 

De  hac  re  igitur  videamus ,  utram  rationtnn  versus  com- 
ponendi  ut  praestantiorem  Terentio  tribuamus.  Atque  si  licet 
statim  sententiam  aperire,  mihi  quidem  versus  sicut  apud  Var- 
ronem Conformatus  exstat  ei,  quem  et.iamnunc  editioms  poètae 
exbibent,  praeferendus  esse  videtur.  Quid  enim?  Nonne  senarius, 
quem  libri  praebent  quique  in  pagina  241  Charisii  invenitur, 
ita  tantum  legi  potest,  si  syllabas  „mé  ad"  sive  per  syna- 
loepham  unam  longam  efficere,  sive  utramque  vocalem  priore 
correpta  hiare  putamus.  Quarum  rationum  difficultatis  expediendae 
haec  altera  maxime  Ritschelio  (opusc.  II  p.  600  sq.)  et  C.  F.  W 
Muellero  (p.  456  A.)  auctoribus  mihi  probatur.  Quamvis 
autem  Bentleius  sched.  de  metr.  Ter.  p.  4  7  (Vollbehr),  C.F.W. 
Muellerus  Plaut.  pros.  p.  536  —  540,  Brixius  praef.  ad  Plaut. 
Trin.  p.  20  poétis  scaenicis  Latinorum  licere  dicant  in  hunc 
modum  versus  componere,  ut  interdum  vocalem  ante  vocalem 
hiare  patiantur,  tamen  quo  quis  rarius  ea  utitur  licentia,  is  eo 
perfuctior  nobis  sit  appellandus.     Nam  Ritschelius,  cujus  in  hac 

re  summa  auctoritas  est,  proleg.  in  Plaut.  Trin.  p.  CLXXXV1II 
„omnino  ...,  inquit,  qui  recte  judicare  de  hiatu  volet,  hoc 
imprimis  teneat  oportet,  non  aliquam  elegantiam  hiatum  intcr- 
pretandum  esse,  qua  delectati  sint  poétae  et  quam  dedita  opera 
sectati  sint,  sed  licentiam  quam  indulserint  sibi,  ubi  non  nimis 
habere  offensionis  videretur." 

Sed  si  fisi  testimonio  Varronis,  quod  etsi  follasse  non 
auctoritate,  quoniam  M.  Terentium  nonnunquam  non  satis  magna 
in  excerpendo  diligentia  fuisse  vidimus,  at  vetustate  certe  omnes 
fontes,  qui  nobis  ad  manum  poétae  revocandam  usui  sunt,  an- 
tecedit,  versum  37  Ad.  I  2  sic  scribimus: 

„Pro  Jùppiter,  tu  me  homo  adigis  ad  insàniam," 
non  ea  una  causa,  quam  modo  protulimus,  nos  commovet,  ut 
hac  potius  lectione  Terentium  usum  esse  arbitremur,  sed  altera 
quoque  quae  nescio  an  etiam  gravior  sit.  Eitschelius  enim,  vir 
summus,  proleg.  p.  CCLI  sqq.  ,Terentium  Plautumque  id  studuisse 
dicit,  ut  quantum  possent,  nullum  omnino  vocabulum,  modo  id 
aliqua  vi  praeditum  esset  quantumvis  ea  exigua,  extra  arsim 
collocarent.'  Porro  in  versu,  de  quo  nunc  loquimur,  magnani 
irae  commotique  animi  vim  inesse  animadvertimus.  Quodsi 
quaerimus,  quasnam  notiones  vel  verba  Terentius  pronunciando 
efferri  voluerit,  voces  „  Jùppiter"  et  „ insàniam"  binis  ictibus 
non  injuria  instructas  esse  fatebimur.  Si  de  reliquis  verbis 
videmus,  mihi  quidem  ipse  auctor,  cui  notioni  ex  tribus  illis 
„tu  me  adigis"  majus  pondus  subesse  voluerit,  simplici  pronomini 
„tu",  ut  nimirum  vim  ejus  altius  exaggeret,  vocabulum  „homo" 
addens  indicare  videtur.  Quid  autem  de  versu  qualis  adhuc 
legitur:  „Pro  Jùppiter,  tu  homo  adigis  me  ad  insàniam"  judi- 
cemus,  in  quo  utraque  vox  vix  aut  ne  vix  quidem  pronunciando 
auditur  ?  Namque  cum  vocalis  u  elidatur ,  sive  synaloepha  cuin 
voce  sequente  facta  diffluat  (cf.  Corssen  :  Ausspr.  Beton,  etc.  II 
p.  750  sq),  vocabulum  „homo"  paene  solum  in  versu  legendo 
reliquum  est.  Ac  ne  hoc  quidem  satis  auribus  accipere 
possumus  —  non  dico,  quia  totum  in  thesi  cubat,  eam  enim 
causam,  quae  Bentleio  (cf.  adEun.  V  5,  16  And.  II  2,  2  cett.) 

et  Ritschelio  (cf.  proleg.  p.  CCLV,CCLVII)  saepius  ad  colloca- 
tionem  verborum  mutandam  satis  est,  non  omnibus  probari  haud 
ignoro  — ,  sed  quia  arsi  quae  sequitur  e  duabus  syllabis 
brevibus  composita  quam  minimo  tempore  vocem  spiritum- 
que  vocabulo  „adigis"  admovere  cogimur.  At  quoniam  adhuc 
esse  scio  qui  de  toto  hoc  genere  dubitent  num  ita  se  habeat, 
ad  usum  Terentianum  vocis  „homo,"  ubi  ea  notionis  augendae 
gratia  ad  pronomen  aliquod  accedit,  attendi  animum  et  obser- 
vare  studui ,  utruin  poèta  in  ea  verborum  structura  accentum 
quem  vocat  Ritschelius  logicum  cum  ictu  consociare  consuevisset 
necne.  Cum  vero  in  magno  numero  locorum  (velut  And.  II 
2,7.  Eun.  Ili  4,5  Heaut.  IV  4,  9.  Pho.  II  3,  28.  Hec  V  4,  21. 
Ad.  Ili  2,  38)  aut  vocem  „homo"  aut  pronomen  quocum  con- 
juncta  est  aliquo  modo  ictu  elata  invenerim,  de  consuetudine 
sua  poètam  ne  Ad.  I  2,  31  quidem  discessisse  existimem. 

Non  paullum  auctoritatis  testimonio  Yarronis,  quod  a 
Julio  Romano  et  Charisio  (p.  242,  3)  nobis  servatimi  est,  ad 
eam  lectionem,  quam  libri  recensionis  Calliopianae  Adelph.  I 
2,  47  praebent,  accedit.  Dicit  enim  Varrò  (p.  206  W.)  :  „  ,Tun 
consulis  quicquam  ?l  et  haec  irascentis  oratio  est."  Cum  autem 
codex  Bembinus  versus  46  sq.,  quibus  Micio  et  Demea  senes 
de  recta  ratione  educandi  Aeschini  adolescentis ,  quam  Micio 
sibi  ingressus  esse  videtur,  altercantur,  hoc  modo  praebeat: 

„Mi.  Natura  tu  illi  pater  es  consiliis  ego. 

De.  Tun  consiliis  quicquam?  Mi.  A,  si  pergis,  àbiero," 
Umpfenbachius  aliter  atque  Bentleius  et  Fleckeisenus ,  qui 
recensionem  Calliopianam  secuti  sunt,  ea  videlicet  ratio cinatione 
permotus,  ut  Terentium  idem  verbum  fratris  fratrem  effinxisse 
excipientem  irridentemque  putaret,  maxime  autem  quod  aucto- 
ritati  libri  optimi  in  hac  re  sibi  obtemperandum  esse  censeret, 
haec  item  exprimi  cura  vii  Attamen  illum  virum  doctum  sibi 
persuasisse  „Tun  consulis"  non  ferendum  esse  non  puto.  Nani 
cum  Micio  ,consiliis'  se  patremjuvenis  esse  dixerit,  Demeam  non 
idem  quidem  vocabulum,  sed  eandem  notionem  simili  sono  vocis 
cavillando   repetere   satis  esse  videtur.    Denique  si   in   codice 

archetypo  „consilis,"  quod  nunc  in  libro  Kiccardiano  legimus, 
scriptum  esse  suniimus,  vix  neges  ex  ea  forma  et  „consulis" 
et  „consiliis"  facile  óriginem  ducere  potuisse. 

Reliquus  est  locus  VeliLongi  p.  2236  Putsch.,  quem  Wil- 
mannsius  p.  175  inter  reliquias  Varrioniani  libri  I  de  sermone 
latino  inscripti  inseruit.  Ibi  enim  Heaut.  IV  3,  21  in  codice 
Vaticano,  quo  vir  doctus  usus  est,  hac  ratione  traditus  legitur  : 
„item  jiniis*  peri",  non  ,meisl  per  E,  utTerentius:  ,at  enim  is- 
toc  nihil  magis  Si/re  miis  nuptiis  advorsum'."  De  pronuntiatione, 
quam  Varrò  hoc  loco  commemorat,  cf.  Wilm.  p.  92.  In  fabula 
ipsa  Glinia  sic  loquitur: 

„At  enim  istoc  nihil  est  magis,  Syre,  meis  nuptiis  advérsum," 
qui  versus  ita  metiendus  est,  ut  s  finali  vocis  ,magis'  non  pro- 
nuntiato  altera  syllaba  hujus  verbi  brevis  sit  (cf.  Brix.  praef. 
in  Plaut.  Trin.  p.  12  sq..  Neue:  Formenlehre  d.  lat.  Spr.  II  p. 
522).  Cum  in  ea  versus  conformatione  quam  Velius  praebet 
vocabulo  „estu  omisso  illam  legendi  difficultateni ,  quae  in  his 
verbis  subesse  vel  illi  ipsi  velVarroni  —  quid  is  enim  de  hac 
re  senserit  ignoramus  —  videri  poterat,  sublatam  esse  appareat, 
tamen,  quoniam  Ritschelius  proleg.  p.  CIX  sq.  in  fabulis  Plau- 
tinis  nisi  perraro  eam  omissionem  usu  non  venire  dicit,  neque 
magis  Terentius,  quantum  animadvertere  potuimus,  id  lacere 
consuevisse  videtur,  equidem  eam  scripturam,  quae  in  codicibus 
poétae  reperitur,  loquendi  usui  Terentiano  magis  consentaneam 
esse  arbitror. 

Accedamus  ad  testimonia  Terentiana,  quae  Umpfenbachius 
ex  Hieronymi  auctoris  ecclesiastici  operibus  collegit.  Vir 
clarissimus  enim  ,praeter  hunc  Augustinum  tantum  atque  Lac- 
tantium  quantum  potuisset,  antestatum  se  esse'  dicens  praef. 
p.  XLIX  ,nullum  fere  fructum  inde  sibi  redundasse'  addit. 
Cum  equidem  hoc  fieri  non  potuisse  negem,  nunc  eos  locos, 
quos  editor  optimus  ita,  ut  aliud  quidquam  de  eis  statui  non 
posse  videretur,  recensuit,  eo  Consilio  singulatim  paucis  percur- 
ram,  ut   causas,    quae  eum  ad   illam  sententiam,    qua   verba 

patris  ullius  fere  momenti  ad  restituendas  fabulas  Terentianas 
esse  negaret,  permoverint,  indagare  atque  oculis  eorum  qui 
haec  legent  subicere  conor. 

Quodsi  missis  eis,  quae  in  utroque  scriptore  congruunt, 
fabularum  Terentianarum  ordinem  secuti  ea  vocabula,  quae 
Hieronymus  ratione  scribendi  dissidente  a  codicum  nostrorum 
contextu  qui  vocatur  poétae  ex  illis  desumpsit,  examinamus,  in 
verbis  ejus,  quibus  prologi  Eunuchi  versum  8 

„Ex  Graécis  bonis  Latinas  fecit  non  bonas" 
sic  tradit  in  opere  „liber  Didymi  de  spiritu  sancto"  inscripto: 
„Juxta  comici  sententiam  $x  graecis  bonis  latina  vidi  non  bo- 
na',11 fortasse  primum  haerebimus.  Cum  versum,  de  cujus  qua 
metiendus  sit  ratione  cf.  C.  F.  W.  Mueller:  Plaut.  pros.  p.  160, 
haec  vocabula  antecedant: 

„Qui  bène  vertendo  et  eàsdem  scribendó  male," 
facile  cognoscimus  poètam  re  vera  ea,  quae  in  libris  insunt, 
„ Latinas  non  bonas"  se.  fabulas  scripsisse  neque  eum  „Qui  bene 
e.  q.  s."  cum  verbo  „vidi"  conjungere  potuisse,  praesertim  cum 
Terentius  de  obtrectatore  suo  Luscio  Lavinio  (cf.  v.  6.  Teuffel. 
hist.  litt.  latt.  p.  132)  non  de  se  ipso  loquatur.  Hieronymum 
igitur  versum  in  usum  suum  libere  transformasse  statuemus. 

Eadem   causa   est    discrepantiae  testimonii  Hieronymiani 
ad   Phorm.   Ili  2,  21   sq.    atque   similiter   sententiam   tantum 
verborum  Micionis  Terentiani  Ad.  I  1,  18  sq. 
„quod  fórtunatum  isti  putant 

Uxórem  numquam  habui" 
hoc    modo     adv.    Jovinian.   voi.  IV  2  p.  191  Bened.    expressit: 
„Et  noster  comicus  fórtunatum  putat,  qui  uxorem  numquam 
duxerit."      Qui    locus    Umpfenbachium    testimonia    Hieronymi 
colligentem  fugit. 

Eunuchi  prologi  versum  41: 

„Nullùm  est  jam  dictum,  quód  non  dictum  sit  prius" 

e  memoria  potius  vel  e  commentario  grammatico   ille  scriptor 

deprompsisse  quam  libris  adhibitis  afferre  videtur,  quia  vocabula 

Terentiana  apud  eum  nequaquam  ad  metrum  senarii  quadrant, 

cum  in  cap.  I  libri,  cui  auctor  „in  ecclesiasten  commentarti" 
inscripsit,  haec  legamus  (ed.  Bened.  II  *  p.  720):  „Huic  quid 
simile  sententiae  et  comicus  ait  (sic  ed.  Bened.,  „dixit"  Umpfb. 
cf.  infra.): 

,Nihil  est  dictum,  quod  non  sit  dictum  prius'.  1) 
unde  praeceptor  meus  Donatus,   cum  istum  („ipsum"    Umpfb.) 
versiculum    exponeret:   ,Pereant,   inquit,    qui   ante    nos  nostra 
dixerunV  " 

Leniter  tantum  deflectit  Hieronynms  a  memoria  Victori- 
ani  Decurtatique  codicum,  magis  a  lectione  libri  Bembini  scribens 
ille  in  commentarti  ad  Michaeam  prophetam  cap.  I  (voi.  Ili  p. 
1505  Bened.):  „Et  comicus  in  Heautontimorumena  (sic):  ,visa 
est'  inquit  ,vere  quod  dici  solet  aquilae  senectus.'"  Namque 
cum  in  duobus  illis  libris  Terentianis,  quos  supra  nominavi, 
collocatio  verborum  Heaut.  Ili  2,  9.  10  eadem  sit  atque  ea 
quae  est  apud  Hieronymum,  omnes  codices  eo  loco  „vero"  prae- 
bent.  Quodsi  librum  Bembinum  sequimur,  Syrus  servus  opti- 
mam  valetudinem  Chremetis  senis,  diluculo  ad  Menedemum 
profecti,  quamquam  die  proximo  multum  biberat,  laudat  his  verbis  : 

„w  -L-  w  visa  vérost,  quod  dici  solet 

Aquilaé  senectus". 
Sede  vocis  „est"  mutata  eaque  ad  verbum  „visa"  adnexa  nullum 
incommodum  metro  fieri  facile  animadvertimus.  Non  prorsus 
vero  sententiae  loci  consentaneum  esse  puto  Hieronymum  in 
locum  „vero"  vocabuli  adverbium  „vere"  substituere.  Teren- 
tium  enim  non  verba  „quod  dici  solet  aquilae  senectus",  sed 
„ (aquilae)  senectus"  tantum  subjectum  enuntiati  esse  voluisse 
inde  colligi  potest,   quod  non  nentrum  praedicati  ,visum',   sed 

7)  Ita  enim  verba  versus  in  editione  Parisina  (studio  et  labore  mo- 
nachorum  ordinis  S.  Benedicti  J.  Martianay  et  A.  Pouget  1693—1706)  qua 
equidem  usus  sum  —  nam  neutra  Vallarsianarum  quarum  alteram  Umpfen- 
bachius  scribens  „non  dictum  sit"  adhibuisse  videtur  (cf.  test,  ad  Heaut. 
Ili  2,  9)  in  promptu  mihi  erat  —  disposita  sunt,  ut  excerptum  Hieronymia- 
num  piane  jam  idem  sit  atque  Diomedis  testimonium  p.  400  K.,  quod  ad 
hunc  locum  spectat.  Donatus  quoque  in  lemmate  hujus  versus  praebet  :  „quod 
non  Bit  dictum". 

femininum  genus  „visa  (est)"  adhibuit.  Quoniam  porro  vis 
ac  notio  adverbiorum  ,vere'  et  ,vero'  ita  fere  definitur,  ut  illa 
voce  hominem  aliquem  recta  mente  vel  sano  judicio  et  in  agendo 
et  in  dicendo  uti  indicetur,  hoc  vocabulo  rem  de  qua  agatur 
sic  ut  dieta  sit  se  habere  (cf.  Neue:  Formenlehre  cett.  II  p. 
499)  affirmetur,  ,vere'  adverbium  ad  locum  Terentianum,  quippe 
cui  non  subjectiva  quam  vocamus  sententia  insit,  quod  servus 
Chremetem  tamquam  aquilam  alacrem  esse  praedicat,  non 
satis  aptum  esse  videtur.  ,Verel  enim  ita  tantum  explicare 
possemus,  si  cum  „dici"  infinitivo  conjungi  posset.  Sed  quia 
hic  non  est,  cur  poètam  illud  proverbium  verum  esse  scripsisse 
sumamus,  omnia  autem  in  tradita  scriptum  bene  se  habent,  illam 
prò    Terentiana   habendam   esse   puto. 

Transeamus  mine  ad  Hecyrae  II  1,  4,  quem  versum, 
cum  Hieronymus  eum  ratione  multum  diversa  ab  ea  lectione, 
quam  codiees  Terentiani  adhuc  praebent,  citaverit,  nos  paullo 
accuratius  contemplabimur  primum  eo  Consilio,  ut  de  fortuna 
certiores  fiamus,  quae  ei  jam  illis  temporibus,  quibus  codex 
archetypus  librorum  nostrorum  conscribebatur,  contigerit  ;  deinde 
ut  rationem,  qua  Hieronymus  eum  excerpserit,  dilucide  mentibus 
eflingere  possimus.  Ille  enim  versus,  ut  hoc  statim  moneam, 
neque  in  libris  Terentianis  sicut  poèta  eum  scripsit  exstat, 
neque  apud  Hieronymum  integer  legitur;  namque  et  hic  et 
illic  verba  e  quibus  compositus  est  metro  octonarii  iambici, 
cujus  rhythmi  generis  ei  versus  qui  illum  antecedunt  et  sequun- 
tu-r  sunt,  nequaquam  satisfacere  possunt. 

Sed  antequam  ad  illas  res  explicandas  accedamus,  videa- 
mus  salutemne  ei  versui,  qui  in  codicibus  poétae  legitur,  ferri 
omnino  liceat,  quoniam  Bentleius,  praeclarissimus  ille  sospitator 
Terentii,  eum  prò  Terentiano  haberi  posse  negans  totum  delen- 
dum  esse  censuit.  (Cf.  adnot.  in  ed.  Ter.  ad  hunc  locum  spect.) 
Procedit  autem  Hecyr  II  1  in  scaenam  Laches  senex  iratus, 
quod  Philumena  filii  uxor  e  domo  mariti  discessit  neque  jam 
eo  reditura  esse  videtur,  atque  odio  Sostratae  uxoris  suae  id 
illam  fecisse  opinatus  in  optime  moratam  mitissimamque  socrum 
hoc  modo  invehitur  v.  1  sqq.: 

„Pro  deum  àtque  hominum  fidém,  quod  hoc  genus  est, 

quae  haéc  est  conjuràtio! 
Utin  ómnes  mulierés  eadem  aeque  stùdeant  nolintque 

omnia 
Neque  déclinatam  quicquara  ab  aliamm  ingenio  ullam 

réperias  ! 

a 

Itaq.  ideo  uno  animo  omnes  socrus   oderunt  nurus. 8) 

Viris   èsse  adversas  aéque  studium  est,   similis  perti- 
nàcia est. 

In    eódemque    omnes    mihi    videntur   ludo    doctae    ad 
raàlitiam  : 

Ei  ludo,  si  ullus  èst,  magistrali!  liane  èsse  satis  certo  scio." 
Cum  igitur  Bentleius  versum  4,  quia,  ut  ipsius  verbis 
utar,  ,toto  pede  deficiat,  ab  ambiguitate  laboret,  filum  orationis 
interrumpat,  e  nota  marginali  natus  sit'  eiciendum  esse  putet, 
singulas  causas,  quibus  vir  clarissimus  hanc  sententiam  defen- 
dit,  eo  Consilio  exigamus,  ut  nobis  ipsis  certuni  aliquod  judicium 
de  hac  re  facere  liceat. 

Ac  quoniam  supra  verba  illa  ad  metrum  octonarii  iam- 
bici  non  convenire  concessimus  —  quamquam  equidem  cur  vir 
doctissimus  uno  pede  eum  defici  dicat  non  satis  intelligo  — , 
hac  re  missa  in  reliqua  vitia  inquiremus  num  ea  jure  in  ilio 
versu  vitupcret,  ut  si  id  perspexerimus  ultro  appareat,  utrum 
ex  nota  quam  vocat  marginali  oriundus  sit  necne.  Primum 
autem  quod  attinet  ad  eam  offensionem  Bentlei,  in  quam  ille 
versum  apud  se  cecidisse  declarat  filum  orationis  dicens  eum 
interrumpere,  tribus  adeo  argumentis  ad  hoc  judicium  facien- 
dum  se  commotum  esse  demonstrat. 

Unum  ex  eis  affert  putans  quod  omnium  mulierum  crimen 
aliquod  commune  versibus  2  et  3  proferatur,  singulare  socruum 
crimen  versu  4  male  inferri.     Attamen  primum  in  versu  4  so- 


8)  Sic  scriptus  est  versus  in  libro  Bembino,  quocum  reliqui  codices 
fere  omnes  congruunt,  nisi  quod  liber  Riccardianus  „Ita  adeo,"  Basilicanus 
„nurrus,"  „nurus  suaa"  Parisinus  praebent. 

cruum  solarum  crimen  inesse  nego,  quando quidem  ex  ipsa  ra- 
tione  ambigua,  qua  senex  de  odio  socruum  et  nuruum  loquitur, 
eum  non  soluni  de  socribus  sed  etiam  de  nuribus  agere,  ita 
ut  de  duobus  non  uno  gerere  mulierum  sermo  sit,  animadver- 
tere  possumus.  De  qua  ambiguitate  cuni  poste  a  uberius  trac- 
taturi  sinius,  nunc  hanc  solam  quaestionem  utrum  illud  magis 
singulare  vel  speciale  dicendi  genus,  quod  versu  4  incipitur, 
ferendum  sit  necne  instituemus.  Ac  mihi  quidem,  ut  senten- 
tiam  candide  proferam,  causa,  cur  Bentleius  id  versu  4  vitio 
dandum  esse  putavit,  non  tam  in  eo,  quod  senex  versibus  2 
et  3  de  omnibus  mulieribus  loquitur,  inesse  videtur,  quam  in 
ea  re  quod  non  jam  versibus  5  sq.  in  socribus  nuribusque 
vituperandis  pergit,  sed  de  uxoribus  loquitur.  Eam  enim  sen- 
tentiam  viri  docti  fuisse  ex  vocabulo  „infert"  quo  utitur  concludo. 
Namque  haud  vereor  ne  Lacheti  non  licere  dixerit,  postquam 
de  omnibus  mulieribus  questus  sit,  exemplum  malorum  morum 
et  ingeniorum  afferre  quod  in  uno  earum  genere  conspiciatur. 
Id  vero  si  Bentleius  existimabat,  eodem  jure  versus  5  eum 
offendere  debebat,  quippe  quo  non  magis  quam  v.  4  de  omni- 
bus mulieribus,  sed  de  eis  tantummodo,  quae  viris  nupserint, 
dicatur.  Itaque  quia  neque  facile  quisquam  talem  sententiarum 
connexum:  ,omnes  mulieres  uno  animo  sunt  et  eadem  studenti 
prò  ea  ingeniorum  et  morum  congruentia  onmes  socrus  et  nu- 
rus  oderunt  inter  se'  vituperet,  et  argumentum,  quod  ille  vir 
primo  loco  posuit,  ita  tantum  valere  potest,  si  tertium  quod 
attulit  ut  sermonem  interrumpi  demonstret  eum  ilio  conjunc- 
tum  reputamus,  nunc  porro  quae  de  versu  5  exponit  con- 
sideremus. 

Quem  eum  Bentleius  cohaerere  eum  antecedente  neget, 
quandoquidem  senex  non  jam  socrus  nurusque  solas  culpet, 
adicit:  adversandi  crimen  ,plane  ad  omnes  mulieres  spectare.' 
Hoc  autem  non  minus,  quam  si  quis  existimaret  culpam  illam 
nuribus  socribusque  tantum  attribuì,  negandum  erit.  Namque 
,vir'  vocabulum  eum  saepius  a  Terentio  ea  sententia  usurpatur, 
ut  fere   idem  significet  atque  ,maritus'  cf.  Pho.  V  3,  12.  Hec. 

IV  1,  9,  tum  equidem  quanam  alia  ratione  Laches  in  hac  scaena, 
qua  de  sua  et  de  Pamphili  uxore  maxime  agit,  id  accipi  velit 
non  video.  Sed  et  ipse  Bentleius  non  piane  ille  sibi  constans 
dum  scribit:  „hoc  peccant  (se.  quod  adversantur)  non  qua 
,socrus'  sunt,  sed  qua  mulieres,  qua  uxores"  versu  5  de  uxoribus 
agi  concedit.  Si  igitur  vir  clarissimus  dixisset:  ,adversandi 
crimen,  quod  in  versu  5  inest,  non  jam  in  socrus  nurusque, 
quae  antecedente  versu  culpantur,  sed  in  omnes  feminas,  quae 
viris  nupserint,  intenditur,'  eam  explicandi  rationem  non  impro- 
bandam  fuisse  arbitror. 

Sed  longius  etiam  procedentibus  nobis  —  sumamus  enim 
versum  4  insiticium  esse  —  e  Bentleio  erit  quaerendum  unde 
Lachetem  clamantem: 

„Viris  esse  adversas  aeque  studium  est,  similis  per- 
tinacia est" 
non  jam  omnes  mulieres  sed  uxores  designare  compertum  ha- 
buerit.  Nonne  concinnius  videtur  transitum  ab  omnibus  muli- 
eribus  ad  uxores  fieri  commemoratis  socribus  nuribusque,  quae 
certe  nuptae  sunt  mulieres,  quam  si  e  solo  virorum  nomine 
concludere  cogimur  nunc  de  uxoribus  esse  sermonem? 

Arbitratur  deinde  vir  doctissimus  illud  odium,  quo  nurus 
et  socrus  v.  4  dissidere  dicantur,  pugnare  cum  eis  vocabulis 
senis,  quae  v.  2  sq.  omnes  mulieres  eadem  studere  ac  nolle 
disserte  efferant.     Queritur  autem  Laches  verbis 

Utin  ómnes  mulieres  eadem  aeque  stùdeant  nolintque 
omnia 

Neque  déclinatam  quicquam  ab  aliarum  ingenio  ullam 
réperias" 
ex  illa  interpretatione  Bentlei  de  hac  re,  quod  mulieres  eadem 
ament  et  oderint.     Conqueri  enim  senem,  non  laetari  vel  mi- 
rari  de  aliqua  re  cum  in  scaenam  processerit  exclamans: 

„Pro  deum  àtque  hominum  fidém,  quod  hoc  genus  est, 
quae  haéc  est  conjuràtio," 
hoc  neque  vir  clarissimus  negat  neque   alius  quisquam   infitias 
eat.     Quodsi  quaerimus,  quaenam  res  senem  male  habeat,  facile 

eo  inducimur  ut,  quoniam  in  antecedente  scaena  v.  104,  114  sq. 
e  Parmenone  servo  audivimus  eum  rescivisse  Philumenam  odio 
Sostratae  permotam  in  domum  paternam  abiisse,  hanc  esse 
causam  cur  iratus  est  existimemus.  Neque  nos  hac  conjectura 
falli  apparet  ex  multis  locis  scaenae,  de  cujus  initio  agimus, 
veluti  ex  versibus  13  sqq.,  22  sqq.,  34  aliis,  quibus  Laches  de 
inimicitiis,  quae  inter  utramque  mulierem  ortae  sint,  jurgat. 
Iam  vero  Bentleius  eum  versibus  2  et  3  dicentem  facit  mulie- 
res eadem  amare  et  odisse.  Homines  autem  qui  eadem  student 
et  nolunt,  amant  atque  oderunt  nonne  ei  alter  amicus  alterius 
esse  nobis  putandi  sunt?  Porro  concedendum  sit  versus  illos? 
quos  Laches  in  initio  sermonis  posuit,  ad  eandem  rem  spectare 
atque  reliquos  quos  deinceps  profert.  Itaque  si  paullisper 
prestantissimo  interpretatori  versimi  4  ut  insiticium  removen- 
tes  obsequimur,  nonne  senex,  eum  versibus  2  sq.  mulieres  om- 
nes  concordes  inter  se  esse  dixerit,  in  hac  quidem  re  eas  lau- 
dans  versu  5  tamen  hoc  crimen  infert  in  eas: 

„Viris  esse  adversas  aeque  studium  est"  e.,  q.  s.  ? 
Haec  igitur  malitia,  ad  quam  omnes  in  eodem  ludo  doctae  sint, 
esse  videtur.  Quod  crimen  si  subjungis  reliquis  verbis,  quibus 
inter  se  amicae  esse  dicantur,  si  bene  sententiam  procedere 
volumus,  paullo  sublatiore  genere  dicendi  senem  usum  esse 
fatebimur  amicitiamque  mulierum  ita  esse  artioribus  finibus 
coércendam,  ut  dicamus  Lachetem  concordes  esse  vel  conspirare 
eas  in  studio  viris  adversandi  conqueri.  Secuti  igitur  Bentleium 
si  versus  2  sq.  eum  vocabulis  „Yiris  esse  adversas  aeque  studium 
est"  e.  q.  s.  certo  quodam  sententiarum  argumentique  connexu 
cohaerere  credimus,  propriam  vim  atque  universale  illud  enun- 
tiandi  genus,  quod  versibus  2  et  3  contineri  videtur  eis  verbis 
quae  v.  5  subsequuntur  angustioribus  carceribus  ita  restringi 
intelligimus,  ut  mulieres  in  malis  artibus  tantummodo  conci- 
nere  dicamus.  Alia  enim  ratione  qui  duos  illos  versus  commode 
interpretari  possimus  equidem  non  video,  eum  Laches,  omnes 
mulieres  unaque  eum  eis  Sostratam,  quae  in  scaena  praesens  est 
(cf.  v.  7),  propter  animos  interse  amicos  collaudare  certe  nolùo 

quippe  qui,  ut  supra  vidimus,  processero  ea  mente,  ut  uxorem 
propter  inimicitias ,  quas  cum  Philumena  susceperit,  vituperet. 
Idem  autem  si  fecerimus  (i.  e.  si  studiorum  muliebrium  aequali- 
tatem  accuratius  definiri  ducimus)  in  explicando  versu  4: 

„Itaque  adeo  uno  animo  omnes  socrus  oderunt  nurus", 
non  minus  apte  eum  sententiam  versuum  qui  antecedunt  conti- 
nuare eundemque  ab  hac  parte  integrum  esse  perspiciemus. 

Neque  solum  hic  versus  teneri  potest  et  qua  ratione  sen- 
sus  reliquorum  vocabulorum  ita,  ut  fabula  ipsa  quae  agitur 
postulat,  accipiendus  sit  aeque  bene,  quam  si  mutationem  Bent- 
lei  admittimus,  nos  edocet,  sed  etiam  demonstrari  posse  videtur 
multo  plures  probabilitatis  numeros  id  habere  ab  ipso  poeta 
eum  esse  oriundum,  quam  aliquem  hominem  non  indoctum  eum 
margini  adscripsisse.  Nonne  enim  exspectemus  :  Lachetem,  cum 
bis  jam  monuerimus  eo  Consilio  eum  Sostratam  convenisse,  ut 
ei  obiciat,  quod  anum  cum  puella  litigare  non  pudeat,  in  ver- 
sibus  1  —  7  id  quod  sibi  proposuit  quamvis  breviter  perstric- 
turum  atque  attacturum  esse?  At  idne  jam  facit,  si  versum  4 
eicimus,  an  solum  queritur  et  indignatum  iratumque  se  praestat 
propter  eam  rem,  quod  omnes  mulieres,  quarum  in  numero 
uxor  excellat,  maritis  repugnent  et  adversentur  atque  omnino 
malae  sint? 

Magis  etiam  quam  hac  re  impellor,  ut  mutationem  Bent- 
leinam  probandam  non  esse  sentiam,  ea  causa,  quod,  si  claris- 
simo  viro  obsecuti  omnes  vel  mulieres  vel  uxores  viris  suis 
adversas  et  malas  esse  id  unum  crimen  senem  in  versibus  1 — 7 
proferre  existimamus,  accusandi  verbum,  quo  Sostrata  v.  8 
utitur,  etiamsi  id  omnino  non  ferendum  esse  non  dixerim,  sed 
tamen  non  nimis  apte  usurpatum  esse  puto.  Nam  qui  potest 
anus  dicens:  „Me  miseram,  quae  nunc  quamobrem  accuser 
nescio,"  de  accusatione  loqui,  ubi  Laches  nihil  nisi  primam 
illam  inter  eas  uxores,  quae  viris  adversentur,  esse  dixerit? 
Num  hoc  est  accusare  anpotius  objurgare?  Nonne  is  qui  accu- 
sat  certum  aliquod  crimen  aff erre  debet?  At  non  defuturum  esse 
scio  quidicat:  ,qua  de  causa  tu  accusandi  verbum  in  versu  8  a 

Sostrata  ita  nuncupari  vis,  ut  certam  aliquam  rem  ei  objectam 
esse  ex  eo  appareat?  potestne  illa  hac  voce  prò  insimulandi 
vel  reprehendendi  vocabulis  uti,  qua  significatione  Terentius  ipse 
Heaut.  1 1,  50  Hec.  IV  4,  94  sqq.  verbum  adhibuit,  ita  ut  Sostrata 
dicat  :  ,rem  ignoro  propter  quam  reprehendor,  vel  crimen  quod 
mini  datur  non  liquet?'  Mihi  vero  illud  ,quamobrem'  quo  anus 
utitur  nequaquam  ilio  sensu  adhibituin  esse  videtur,  sed  mulie- 
rem  indicare  puto  causam,  quae  virum  permoverit,  ut  certum 
quoddam  crimen  in  se  inferret  sibi  obscuram  esse.  Si  enim 
Sostratam  argumentum  accusationis,  ut  ita  dicam,  sive  causam 
cur  adversari  viro  dicatur  nescire  sumimus,  ipsa  ratione  ac 
natura  ea  videtur  ad  id  cogi,  ut  eam  sciscitari  velit.  Itaque  eti- 
amsi  concedamus  perturbatam  illam  esse  magna  vi  irae  cri- 
minantis  mariti,  dum  v.  9  sq.  „Non  ita  me  di  ament  e.  q.  s." 
interloquitur,  qui  tandem  v.  11  dicere  potest  immerito  se  a  sene 
accusatam  esse  id  postmodo  eum  esse  resciturum?  Nunc  certe 
exspectandum  est  porro  eam  quaerere,  qua  in  re  viro  adver- 
setur.  Sed  id  neque  facit  et  sese  purgatum  iri  promittit,  ab 
adversandi  crimine  scilicet.  At  quid  opus  erat  defensione  in 
hac  vaga  incusatione?  nonne  satis  erat  eam  hoc  se  deliquisse 
negasse?  Si  quis  autem  putet,  facultate  quadam  divinandi  ve- 
ram  causam,  quae  maxime  iram  Lachetis  commovit  quaque 
permotus  anum  repugnandi  studii  incusavit,  videlicet  odium 
Philumenae,  mulierem  quasi  animo  praesensisse,  antequam  homo 
eam  aliquo  modo  designaverit  (quod,  si  versum  4  delemus,  ver- 
sibus  13  sqq.  prolatis  demum  facit),  ut  ab  falsa  suspicione  odisse 
se  Philumenam  mulierem  defendi  se  posse  speraret,  tum  equi- 
dem  eam  non  Sostratam  sed  Pythiam  fuisse  dicam.  Nani  Lache- 
tem  ante  id  tempus,  quo  haec  scaena  agitur,  uxorem  nondum 
convenisse  neque  de  illa  discessione  Philumenae  egisse  et  inde 
apparet,  quod  proximo  demum  die  rure  in  urbem  veuit,  quo 
die  cumuno  patre  nurus  collo cutus  esse  videtur  cf.  12, 115  sq., 
et  quod  causam  irae  in  hac  ipsa  scaena  (II  1)  versibus  22: 
„Jam  pridem  equidem  audivi  cepisse  odium  tui  Philumenam" 
et  24:  „Sed  non  credidi  adeo,  ut  etiam  totam  hanc  odisset 
domum"  disertis  verbis  detegìt. 

Quartum,  cur  Bentleius  versum  4  damnandum  esse  judi- 
cabat,  erat,  quod  senex  verbis  „omnes  soerus  oderunt  nurus," 
quae  ambigue  dieta  essent,  tam  Sostratam  quam  Philumenam 
culpare  videretur.  Quam  mentem  Lachetis  non  esse  id  ipsa 
fabula,  per  quam  Sostrata  tantum  ab  eo  incusaretur,  evinci.9) 
Primum  igitur  in  universum  videamus,  versusne  ex  eo  vitio 
vere  laboret,  an  Bentleius  fortasse  non  satis  recte  qua  ratione 
cum  reliquis  verbis  Lachetis  cohaereat  intellexerit. 

Non  autem  nunc  quaerimus,  utrum  re  vera  àfigufioh'a  in 
versu  4  omnibus  temporibus  infuisse  dicenda  sit,  ut  semper 
dignosci  nequiret  utra  maxime  mulier  utram  odisset,  an  librarli 
potius  vel  turbantes  ordinem  verborum  vel  aliquot  eorum  neg- 
ligentia  praetereuntes  eam  versui  obtruserint,  sed  ea  re  paul- 
lisper  intermissa  paucis  demonstrare  conabimur,  ambiguitatem 
non  solum  excusationem  suam  habere  defendique  posse,  sed 
etiam  eam  in  hoc  yersu  non  minus  aptam  esse  quam  aliis  locis  • 
hujus  scaenae.  ubi  aeque  conspicitur.  Namque  non  prorsus 
verum  esse  videtur,  quod  Bentleius  opinatur,  senem  in  hac 
fabula  unam  Sostratam  culpare,  sed  quamquam  causam  sum- 
mam  et  originem  irae  in  socru  positam  esse  dicit,  non  piane 
tamen  Philumenam  ab  omni  inimicitiarum  culpa  liberai  Hanc 
enim  v.  18  sqq.  non  minus  quam  anum  vituperat  dicens: 

„An  quia  ruri  esse  crèbro  soleo,  néscire  arbitràmini 

Quo  quisque  pacto  hic  vitam  vostràrum  éxigat? 

Multo   melius   hic  quae  fiunt  quam  fili  ubi   sum  adsi- 
dué  scio  : 

Ideo   quia,   ut  vos  mini   domi  eritis,    proinde  ego  ero 
fama  foris.'- 
Vel  si  id   quis  infitietur,   quoniam   cum  sola  Sostrata  lo- 
quatur,  tamen  indignatur   certe  de  ratione,   qua  altera  mulier 


9)  Ceterum  vir  praeclarissimus  ne  in  hac  re  quidem  piane  sibi 
constat,  cum  supra  de  versu  5  :  adversandi  crimen  non  ad  soerus  e  t  n  u  - 
rus,  sed  ad  omnes  mulieres  spectare  scripserit.  Nani  qui  versu  4  solas 
soerus  culpari  putat  necesse  est  versu  5  omnes  mulieres  non  soerus  solas 
vituperari  dicat. 

cum  altera  consueverit.  Num  quidquam  aliud  statuendum  est 
eum  verbis  „omnes  socrus  oderunt  nurus"  facere?  Denique 
quod  ipsam  rem  quae  Bentleio  offensioni  est,  quod  scilicet 
senex  nurum  nequaquam  odisse  dixerit,  tangere  videtur  proferam: 
nonne  idem  Ladies  v.  22 

„Jam  pridem  equidem,  aiens,  audivi  cepisse  odium  tui 
Philumenam" 
id  ipsum  dare  ac  distincte  pronuntiat  atque  etiam  nurum  ini- 
tium  litigandi  fedsse  indicat?  Sed  ne  tum  quidem  Sostratam 
injuriam  illi  fedsse,  senex  cogitare  videtur  pergens  v.  24  Phi- 
lumenam animo  ab  anu  adeo  averso  fuisse,  ut  vel  unam  cum 
illa  domum  habitare  non  posset. 

Sed  paullo  diligentius  animos  attendamus  ad  verba  Bentlei, 
qui  non  solum  versum  4  delendum  esse  censet  propter  ambi- 
guam  rationem,  qua  sermo  sit  de  odio  mulierum,  sed  etiam 
Donatum  scribentem:  „Necessaria  sententiae  à^tpi^oXiu  ad  de- 
scribendam  utramque  personam"  frustra  laborasse  putat,  ut 
versum  tutaretur.  Ipse  enim  explicationem  Donati  secutus  Phi- 
lumenam, ut  supra  vidimus,  accusari  negat.  Nobis  igitur  non 
solum  id  fieri  posse  et  senem  paullo  infra  id  fecisse  demon- 
strare  opus  erat,  sed  etiamnunc  obscurum  est,  rectene  se  ha- 
beat  interpretatio  illius  grammatici,  quem  semper  optime  sen- 
tentiam  poètae  intellexisse  nulla  re  cogimur  arbitrari.  Primum 
autem  videamus,  num  Bentleius  ipse  dicens  „ex  hoc  Donati 
colore  et  excusatione  senex  hic  tam  incusat  et  culpat  nurum 
Philumenam  quam  uxorem  Sostratam"  prorsus  recte  verba 
commentatoris  Terentiani  perceperit.  Mihi  quidam  eam  sen- 
tentiam  Donati  fuisse  e  nullo  ejus  vocabulo  apparere  videtur. 
Non  enim  necesse  est,  ut  describendi  vocem  illum  eodem  modo 
adhibuisse  dicamus,  quo  exempli  gratia  ab  Horatio  epist.  II  1, 
154,  sat.  14,  3  cum  mala  notione  notandi  et  vituperandi  scripta 
est,  sed  aptius  erit  vulgatiore  ratione  eam  positam  esse  dicere, 
qua  Cicero  or.  40, 138  „hominum  sermones  moresque  describere" 
et  Nepos  Att.  18,  6  „facta  versibus  describere"  usi  sunt.  Hoc 
si  sumimus  Donati  sententia  haec  fere  fuisse  videatur:   ,verba 

Lachetis  „omnes  socrus  oderunt  nurus"  necessaria  ambiguitate 
ea  de  causa  proferuntur,  quod  utramque  personam,  alterarti 
mulierem  alteram,  odisse  senex  aegre  feri' 

Quodsi  denique  in  eam  rem  inquirimus,  utrum  ambiguitas 
in  ilio  versu  a  poèta  admissa  tantum  et  nobis  ferenda  sit  an 
vere  necessaria,  id  quod  Donatus  sensit,  illud  quidem  jam  satis 
me  demonstrasse  existimo.  Non  solum  vero  illud  dicendi  genus 
aeque  bene  hoc  loco  ferri  posse  quam  v.  18  sqq.,  sed  etiam 
ad  hunc  locum  quam  maxime  aptum  esse  videtur.  Non  satis 
commode  enim  Terentius  locutus  esse  videretur,  si  senem  pri- 
mum  de  omnibus  mulieribus  querentem  in  scaenam  introduxis- 
set,  atque  cum  ad  solas  socrus  appellandas  descendisset,  gene- 
raliore  rursus  genere  dicendi  usus  esset  verba  faciens  de  feminis, 
quaecunque  viris  nuptae  essent.  Supra  enim  jam  satis  me 
exposuisse  puto,  qua  de  causa  transitus  a  socribus  nuribusque 
conjunctim  nominatis  melius  fiat,  quam  si  poèta,  cum  aliquid  de 
solis  socribus  praedicasset ,  locutus  esset  de  malis  moribus 
uxorum. 

Quam  ambigue  eloquendi  rationem  Fleckeisenus ,  cum 
metrum  versus  sic  restitueret: 

„ltaque  àdeo  uno  animo  omnés  socrus  omnis  suas 
oderunt  nurus," 
sustulit,  quod  ita  socrus  tantummodo  odium  capere  dicuntur. 
Ea  autem  versus  qui  in  codicibus  nostris  legitur  emendandi 
via  non  modo  ob  illam  causam  quam  supra  dixi,  quod  ambi- 
guitas naturae  totius  eloquendi  generis  quo  Ladies  utitur  ac- 
commodatissima  esse  videtur,  non  magnopere  mihi  probatur, 
sed  non  injuria  in  eo  versu  aliquis  potest  ea  vitia  vituperare, 
quae  Bentleio  non  satis  recte  in  conformatione  qua  ille  tra- 
dita offensioni  fuisse  vidimus.  Namque  et  male  infertur  post 
eas  res,  quibus  omnes  mulieres  sibi  incommodo  esse  Laches 
dicit,  exhibitas  culpa  certa  quaedam  qua  socrus  solae  laborent, 
et  versu  5  fere  nullo  indicio  facto  cogimur,  ut  senem  de  om- 
nibus uxoribus  loqui  cogitemus,  quia  in  culpandis  socribus  eum 
non  pergere  inde  apparet,   quod  non  omnes  socrus  viris   suis 

adversari  possunt,  sed  eae  tantummodo,  quarum  mariti  etiam 
superstites  sunt.  Certe  vero  audacius  fuisset,  si  Ladies  socrus 
omnes  eadem  vitae  condicione  qua  suam  uxorem  uti  tacitus 
sumpsisset.  Accedit  quod  non  facile  elucere  videtur,  quomodo 
verba  „omnis  suas,"  quae  Fleckeisenus  ut  a  librariis  negligen- 
tia  praeterita  in  numcrum  ceterorunì  inseruit,  exciderint.  Non 
enim  credas  praestricta  oculorum  acie  eos  illa  praetermisisse, 
cum  ductus  litterarum  neque  vocis  „socrus"  quae  antecedit 
neque  ejus  quae  sequitur  „oderunt"  illis  ipsis  admodum  simi- 
lis  sit.  Neque  grammaticorum  consuetudini  id  respondisse  vide- 
tur sententiam  tam  planam  tamque  facilem  intellectu  in  eam 
commutari,  quae  ut  ambigue  dieta  paullo  obscurius  proferretur. 

Denique  Hieronymus  ambiguum  eloquendi  genus  quod 
in  versu  conspicitur  vere  Terentianum  esse  confirmat  duplici 
testimonio,  quorum  alterum  in  capite  septimo  commentarii  in 
Michaeam  (voi.  III.  p.  1550  ed.  Bened.)  hoc  modo  extat:  „Teren- 
tius  in  Hecyra:  ,Quid  est  hoc?10)  inquit  omnes  socrus  oderunt 
nurus' \  quod  quamquam  ambiguum  sit,  tamen  propemodum 
naturale  est,  ut  nurus  socrum  et  socrus  oderit  nurum."  Ex 
hac  igitur  explicatione  poèta  senem  dicentem  facit:  ,uinnes 
mulieres,  quae  socrus  vel  nurus  sunt,  mutuo  inter  se  odio 
dissidente  quae  sententia  et  inter  versum  tertium  quintumque 
quadrare  et,  ut  supra  exposuimus,  cum  reliquis  verbis  quae 
senex  de  eadem  re  in  hac  scaena  facit  concinere  videtur. 
Simul  auctor  Donati  disciplina  eruditus  (cf.  test,  ad  Eun.  prol.  4 1  ) 
clarius  etiam  distinctiusque  quod  ille  senserat  exponit. 

Altero  loco  Hieronymi,  qui  est  in  libro  adversum  Jovini- 
anum  (voi.  IV2  p.  191  ed.  Bened.)  scripto,  haec  leguntur:  „Ut 
scias  illud  verum  esse  Terentii,  quod  consulto  ambigue  extulit  : 
,Quid  est  hoc?  omnes  socrus  oderunt  nurus'. "  Bis  igitur  scrip- 
tor  ecclesiasticus  versum  in  codicibus  nostris  aperte  corruptum 


10)  Bentleius  et  Umpfenbachius  Vallarsium  secuti  paullo  secus  verba 
ita  collocant  :  „Quid  hoc  est."  Mihi  vero  scriptura  editionis  Benedictinorum, 
ut  quae  cum  lectione  alterius  loci  Hieronymiani  congruat,  praeferenda  esse 
videtur. 

multum  a  lectione  eorum  additis  verbis  „Quid  est  hoc?"  et 
omissis  „Itaque  adeo  uno  animo"  discedens  eadem  ratione  ser- 
vavit.  Cum  autem  ea  vocabula,  quae  in  libro  Bembino  reli- 
quisque  extant,  ad  metrum  iambici  octonarii  rite  complendum 
nequaquam  satis  sint,  necesse  est,  ut  locum  sanare  conemur, 
addamus  illa,  quae  Hieronymus  unus  exhibet:  „Quid  est  hoc?" 
Quae  quamvis  Umpfenbachius  praef.  p.  XLIX  versui  medicinam 
afferre  neget,  tamen  equidem  ita  de  salute  ejus  despero,  si 
ordinem  vocabulorum,  quem  codices  praebent,  retinemus.  At 
quia  saepissime  et  in  Bembino  et  in  libris  recensionis  Callio- 
pianae  perverse  collocata  vocabula  propter  metricam  vel  gram- 
maticam  rationem  transponenda  esse  videmus  (cf.  Eun.  IV  3, 
23.  4,  33b),  octonarium  iambicum  praemissis  verbis  quae  ex 
locis  Hieronymi  accedunt,  atque  duarum  vocum  sedibus  mutatis 
sic  restituendum  esse  puto  : 

„Quid  èst  hoc?  itaque  adeo  uno  animo  omnes  óderunt 
socrùs  nurus." 
Is  versus  caesuram  in  medio  pecle  quinto  habet,  quo  genere 
Terentium  plerumque  usum  esse  dicunt:  G.  Hermannus  eleni, 
doctr.  metr.  p.  160;  Kraussius  mus.  philol.  Rhenan.  Vili  p.  554. 
Idem  Kraussius,  vir  doctissimus,  p.  556  saepius  unum  anapaes- 
tum  ab  altero  apud  Terentium  in  octonariis  iambicis  excipi 
docet,  ut  verba  ,adeo  uno  animo  omnes'  quod  ad  metrum  atti- 
net  recte  se  habere  intelligamus.  Ceterum  collocatio  verboruin, 
quam  supra  institui,  sola,  quantum  circumspicere  potui,  metro 
apta  est. 

Quamquam  ea  ratione  e  vocabulis  quae  nobis  ut  Teren- 
tiana  traduntur  justum  versum  componi  posse  cognovimus, 
multa  tamen  restant,  quae  nos  prohibere  videntur,  quominus 
poètam  ipsum  eum  versum  scripsisse  nobis  persuadeatur.  Pri- 
mum  autem  video  non  abesse  eum  qui  dicat,  verba  ,quid  est 
hoc?'  ab  aliquó  nomine,  qui  sententiam  versus  ambigui  non 
perc^pisset,  margini  adscripta  esse  videri.  Ab  ilio  nunc  id 
solum  petimus,  ne  sententiam  praemature  in  nosferat  neu  ante 

judicium  faciat  de  hac  re,  quam  omnes  causas  quae  nos  adducunt, 
ut  illuni  octonarium  a  poèta  oriundum  esse  existimemus,  ape- 
ruerimus. 

Supra  cum  de  ratione,  qua  versus  1  —  7  hujus  seaenae 
compositi  essent,  deque  sententiarnm  inter  se  connexu  ageremus, 
Sostratam  uiulierem,  ad  quam  omnia  quae  senex  profert  per- 
tinent,  praesentem  in  scaenaesse  sumpsimus.  Quod  ut  majore 
cum  fiducia  affirmem  commoveor  ea  re,  quod  senex  v.  7  pro- 
nomine „hanc"  adhibito  illam  ipsam  appellat,  nulla  mentionc 
antea  facta  eam  in  scaenam,  dum  loquatur,  produsse.  Ubi 
igitur  Laches  versibus  1 — 3  de  conjuratione  mulierum  concla- 
mare incipit,  nonne  anus  animadvertit  illa  in  se  intendi?  Atta- 
men  tacet.  Sed  his  querelis  nondum  adeo  perterrita  esse  potest, 
ut  nullam  vocem  edere  audeat.  Mirumne  est  eam  nihil  non 
dico  respondere  —  hoc  enim  diffìcile  sit,  cum  iratus  senex  ver- 
ba  celeriter  effundens  non  locum  multa  loquendi  uxori  dare 
videatur  —  sed  ne  interpellando  quidem  quidquam  inter  que- 
relas  viri,  priusquam  is  peroravit,  inserere?  Quod  in  fabulis 
Terentianis  fere  semper  fieri  videmus  atque  tum  maxime,  si 
quis  verbis  in  universum  prolatis  sermonem  incipit,  e  quibus 
is  qui  audit  nihil  intellegit  nisi  illa  ad  se  spectare.  Legimus 
exempli  gratia  Andr.  I  5, 1  sqq.  haec  verba  irati  Pamphili  ado- 
lescentis: 

„Hocinést  humanum   factum   aut    inceptum?    hócinest 
officiùm  patris?" 
Ad  quaeMysis  ancillaapud  quamille  loquitur  dicitv.  2:  „Quid 
illud  est?";  sedjuvenis  irae  obsequens  nulla  ejus  ratione  habita 
pergit  : 

„Pro  deùm  fidem,  quid  est,  si  hòc  non  contuméliast  ? 

Uxòrem  decreràt  dare  sese  mihi  hódie"  e.  q.  s. 
Porro  Pythias  ancilla  Eun.  IV  3,  1  sqq.  clamat: 

„Ubi  ego  illum  scelerósum  misera  atque  inpium  inve- 
niam?  aùt  ubi  quaeram? 

Hócine  tam  audax  fàcinus  facere  esse  aùsum!" 
Jam  Phaedria  adolescens  interponit:  „ Perii:  hoc  quid  sit  vereor." 

Illa  autem  nescia  eum  adesse  adicit  querendo  : 

„Quin  etiam  insupér  scelus,  postquam  e.  q.  s." 
Cf.  praeterea  Pho.  I  3,  1  sqq.  Eun.  V  6,  1  sqq.  Quibus  exemplis 
commotus  talium  scaenarum  initia  plerumque  ita  composuisse 
Terentium  existimo  neque  aliud  quidquam  de  initio  Hec.  II  1 
statuendum  esse  videtur.  Assignemus  igitur  verba  .quid  est 
hoc'  Sostratae  mulieri  interponenti  ea  inter  verba  senis.  Jam- 
que  additis  notis,  quae  in  libro  Bembino  Lachetcm  et  Sostra- 
tam  loqui  indicant,  versuin  4  hac  ratione  refmgemus  : 

„(P  Quid  èst  hoc?  B  Itaque  adeo  uno  animo  omnes 
óderunt  socrùs  nurus." 
Sostratam  hoc  loco  verbis  „quid  est  hoc?"  indicare  se  non 
perspicere,  quid  Laches  velit,  facile  nobis  probatur,  si  aliis  locis 
eodem  modo  poètam  locutionibus  „quid  illud  est?"  (Andr.  15, 2) 
„quid  istuc  est?"  (Andr  IV  1,  21)  „quid  hoc  aùtemst"  (Eun. 
V  6,  4)  similibus  (Andr.  Ili  2, 9.  IV  2,  3.  Eun.  V  4,  22.  Heaut. 
I  2,  6)  usum  esse  reputamus. 

At  evellendus  nobis  est  unus  etiam  scrupulus,  quo  impe- 
dimur,  quominus  ea  ratione  Terentium  versum  4  composuisse 
putemus.  Nondum  enim  exposuimus,  quomodo  e  pieno  ac  justo 
ilio  octonario  lectio  codicum  Terentianorum  quibus  nos  utimur 
originem  duxerit  neque  qua  re  Hieronymus  permotus  esse  po- 
tuerit,  ut  verba  Terentiami  et  nonnullis  „itaque  adeo  uno  animo" 
omissis  et  sic  citaret  ac  si  ejusdem  personae  essent.  Utraque 
vero  res  ita  facile  expeditur,  ut  sumamus  a  librario  codicis, 
e  quo  et  omnes  nostri  et  libri  Hieronymi  vel  Donati  fluxerunt, 
ineunte  versu  4  notam  <P,  qua  Sostratam  loqui  designabatur, 
per  negligenti  am,  fortasse  quod  oculorum  acies  simili  littera 
Q  quae  sequitur  decipiebatur,  praeteritam11)  et  sedera  verborum 
,socrus  oderunt'  mutatam  esse.  Namque  si  in  ilio  libro  haec 
scripta  erant: 

,Neque  declinatam  quicquam  ab  aliarum  ingenio  ullam 
reperias  ! 


! 


u)  Non  raro  id  factum  est  a  scriba  libri  Bembini  :  cf.  Hec.  V  1,  27.  2, 4. 

6 

Quid  est  hoc  B  itaque  adeo  uno  animo  omnes  socrus 
oderunt  nurus' 
(apud  Hieronynmm  et  Donatum  enim  non  minus  perverse  verba 
,socrus  oderunt'  collocata  sunt  quam  in  nostris  libris),  is  qui 
codiceni,  a  quo  liber  Bembinus  et  codices  recensionis  Calliopi- 
anae  pendent,  scribebat  non  jani  intelligens,  quid  illud  ,quid  est 
hoc'  in  reliquoruni  verboruni  continuatione  significaret,  idem  cre- 
didit  quod  saprà  jam  posuimus;  idest:  vocabula  illa  ab  homine 
ad  marginem  adscripta  esse,  quia  sequentium  sententiam  non 
intellexisset.  Pro  ea  opinione  non  recepit  illa  in  exemplum, 
quod  conscribebat  et  Lachetis  notam  ut  supervacaneam  omisit- 
Is  autem  librarius,  qui  codicem  archetypum  eorum  quibus  Do- 
natus  et  Hieronymus  utebantur  confecit,  cum  verba  ,quid  est 
hoc'  Sostratae  esse  ignoraret,  seni  ea  essa  tribuenda  arbitrabatur. 
Quo  errore  ductus  et  ipse  Lachetis  notam  praeteriens  hoc  modo 
versum  4  exarasse  videtur: 

,Quid  est  hoc  itaque  adeo  uno  animo  omnes  socrus 
oderunt  nurus'. 
Neque  licet  dubitare,  quin  vocabula  „itaque  adeo  uno  animo" 
omissa  illa  ab  Hieronymo  vere  Terentiana  sint,  quoniam  in 
hunc  versum  sententiamque  optime  quadrant  atque  omnino  ea 
dicendi  usui  Terentii  respondere  ex  Adelph.  IV  5,  76  apparet, 
ubi  verba  „ itaque  adeo"  piane  eodem  modo  adhibita  sunt,  quam 
in  eo  versu  de  quo  nobis  sermo  est.  Ibi  enim  Aeschinus  ado- 
lescens  de  patre  suo  dicit: 

„Hic  non  amandus?  hicine  non  gestàndus  in  sinù 
est?  hem: 

Itaque  adeo  magnani  mihi  inicit  sua  cómmo ditate 
cùram"  e.  q.  s. 
Statuendum  igitur  est  Hieronymum  verba  Lachetis  in  v.  4  Hec. 
II  1  negligentius  etiam  quam  Donatum,  qui  quamquam  in 
lemmate  Hec.  II  1,  4  „ itaque  adeo"  se  legisse  testatur,  tamen 
ad  II  3,  1  sic  ea  citat:  „itaque  uno  animo  omnes  socrus  ode- 
runt nurus",  ita  excerpsisse,  ut  praetermitteret  ea,  quae  omis- 

sa  ei  non  raultum  sententiae  videbantur  officere.  Ceterum  non 
magis  accurate  eum  Eunuchi  prologi  versus  8  et  41  attulisse 
supra  vidimus. 

Quodsi  Hieronymi  ope  versus  1  —  5  Hecyrae  II 1  sic  res- 
tituendos  esse  censemus: 

B   „Pro  deum  àtque  hominum  fidém,  quod  hoc  genus 

est,  quae  haéc  est  conjuràtio! 
Utin  ómnes  mulierés  eadem  aeque  stùdeant  nolintque 

omnia 
Neque  déclinatani  quicquam  ab  aliarum  ingenio 

ullam  réperias! 
d>  Quid  èst  hoc?   B  Itaque  adeo  uno  animo  omnes 

óderunt  socrùs  nurus," 
videndum  etiam  est  hoc,  utrum  in  fabulis  Terentianis  factum 
sit,  ut  aliquis  ab  eo  in  quem  invehebatur  interpellatus  nullam 
interlocuti  ratione  habita  in  objurgando  perseveraret ,  necne. 
Namque  initia  duarum  scaenarum  quae  supra  proposui  ab  eo 
quod  tractainus  ita  discrepant,  ut  in  altero  (Andr.  I  5)  is  cui 
juvenis  irascitur  non  adsit,  in  altero  vero  (Eun.  IV,  3)  Pythias 
ancilla  neque  Phaedriam  de  quo  queritur  in  scaena  praesentem 
esse  sciat  neque  omnino  audiat  quae  ille  solus  secum  loquitur, 
Hec.  II  1,4  et  in  scaena  adsit  Sostrata  et  a  sene  animadversa 
sic  loquatur,  ut  ib  interrogantem  accipiat.  Atque  quamquam 
propius  quam  illae  scaenae  ad  ejus  loci  similitudinem  accedit 
Eun.  IV  6,  lósqq.,  ubi  duae  mulierés,  postquam  Thais  Pythiam 
ancillam  jussit:  „Abi  tu,  cistellam,  Pythias,  domo  éffer  cum 
monuméntis"  et  Chremes  formiclolosus  dixit:  „Viden  tu  illum, 
Thais",  prius  hoc  modo:  „Py.  Ubi  sitast?  Th.  In  risco:  odiosa 
céssas"  colloquendi  finem  faciunt,  quam  juvenis  proloquitur  quod 
vult:  „Militem  secum  ad  te  quantas  cópias  addùcere?",  tamen 
ne  hujus  quidem  loci  natura,  quippe  quo  tres  non  duae  perso- 
nae  agant,  adeo  prorsus  cum  conditione  Hecyr.  II  1 ,  4  conci- 
nere  videtur  quam  Andr.  Ili  2,  25. 

Qua  in    scaena   cum   Simo    senex  obstetricem   Pamphilo 
puerum    natum  esse    e  Philumena    quam   amabat    clamantem 


48 

audiverit,  arbitratus  rem  non  vere  ita  se  habere,  sed  consiliis 
dolo  que  Davi  servi  id  sic  institutum  esse,  ne  pater  adolescentem 
cogat  ut  Chremetis  filiam  in  matrimonium  ducat,  callidus  servus 
confirmans  senem  in  falsa  opinione,  ut  quod  veruni  est  celetur, 
se  fallaciam  mulierum  praenuntiavisse  ero  que  se  fidum  esse  studet 
demonstrare.     Pro  qua  niente  dicit  v.  23: 

„Non  sàtis  me  pernosti  étiam,  qualis  sim,  Simo". 
Respondet  senex  „Egone  té?"  Ille  pergit  v.  24  sq. : 

,,Sed  si  quid  tibi  narrare  occépi,  continuò  dari 
Tibi  vérba  censes:  Si.  falso.  Da.  itaque  nihil  jam 
muttire  aùdeo." 
At  senex  diffidens  tantum  de  sententia  detrahit  ut  dicat:   „Hoc 
ego   scio   unum,   néminem   peperisse   hic";    eo   modo   indicans 
nequaquam  sibi  persuasum  esse  e  Davo  hanc  fraudem  non  esse 
ortam,  sednunc  se  dijudicare  nolle,  utrum  ab  ilio  an  a  mulie- 
ribus  puerperium  inventum  et  fictum  sit. 

In  omnibus  codicibus  continuus  sermo  Davi  in  versu  25 
iiterriimpitur  vocabulo  „falso"  a  Simone  interjecto.  Quod  cum 
Donatus  ita  interpretetur ,  ut  vel  ad  id  cogitando  addendum 
sit  jloqueris'  vel  sola  pronunciatione  significandum  senem  non 
revera  sententiam  mutavisse,  sed  siQwnxójg  loqui,  Bentleius  vir 
doctissimus  et  praeclarissimus  neutram  harum  explicandi  rati- 
onem  sibi  satisfacere  testatus  Terentium  non  fecisse  senem  in- 
terponentem  vocem,  quae  tam  nihili  sit,  sed  totum  versum  servi 
esse  voluit  testimoniis  usus  Heautont.  II  2,  27  ubi  „falso  sus- 
picarier"  et  Hec.  V  2,  11  in  quo  „suspectas  fuisse  falso"  legitur, 
itemque  hoc  loco  „censes  falso"  conjungendum  esse  aiens.  Fleck- 
eisenus  et  Umpfenbachius  in  hac  mutatione,  quae  levis  esse 
videtur,  viro  illustrissimo  assensi  sunt.  Nobis  vero  quamquam 
concedendum  est  poétam  id  quod  Bentleius  vult  scribere  potu- 
isse,  tamen  non  simplicissima  illa  ratione  versum  composuisse 
videtur,  sed  vividiorem  colorem,  qui  in  colloquio  inter  astutum 
servum  et  senem,  quem  Bentleius  hominem  naris  emunctae  vo- 
cat,  inde  a  versu  18  usque  ad  26  conspicitur,  magna  cum  arte 
in  versum  25  quoque  perfudisse  existimamus. 

Primum  enim  equidem  non  video,  qua  re  homo  gramraa- 
ticus  quisquam  commotus  esse  potuerit,  ut  in  locum  facillimum 
ad  intelligendum  additis  personarum  notis  satis  magnani  expli- 
candi  difficultatem  inferret.  Neque  si  librariorum  negligenza 
ineuntibus  versibus  haud  raro,  quod  supra  vidimus,  personarum 
notae  perperam  vel  addebantur  vel  omittebantur,  idem  statuere 
licet  de  eis,  quae  in  mediis  versibus  ponendae  erant,  quamvis 
has  quoque  perfacile  inter  se  commutatas  esse  cogites.  Atque 
etiamsi  fieri  poterat,  ut  vel  ibi  notae  personarum  omitterentur, 
nullo  modo  tamen  perspici  posse  videtur,  qui  illi  versui  de 
quo  agimus  inditae  sint,  cum  praesertim  in  libro,  qui  ad  hanc 
Andriae  partem  restituendam  optimus  est,  Victorianum  dico, 
satis  dissimiles  sint  litterarum  quae  antecedunt  et  subsequun- 
tur:  „censes  A  falso  r  itaque." 

Itaque  nobis  considerandum  est,  quo  sensu  illud  „ falso" 
a  Simone  dictum  sit.  Cum  autem  Bentleius  hoc  verbum  non 
tanti  esse,  ut  a  sene  interponatur,  contendat,  mihi  contra,  si 
alteram  explicandi  rationem  Donati,  qua  pio  „falso  loqueris" 
adhibitum  sit,  sequamur,  nimia  ei  vis  inesse  videatur,  quia  Simo, 
ut  supra  diximus,  sententiam  se  non  mutasse  neque  sibi  per- 
suasimi esse  a  Davo  se  non  falli  versu  26  et  omnino  reliquis 
verbis,  quae  in  hac  scaena  dicit  (cf.  v.  44  sq.),  satis  dilucide 
aperit.  Sed  quod  ad  alteram  interpretationem  quam  Donatus 
proponit  attinet,  ut  ,falso'  tÌQcovixcog  pronuntietur,  equidem 
non  perspicio,  cur  Bentleius  talem  sententiam  nihili  esse  dixerit, 
nisi  hoc  voluit,  ironicam  mentem  Simonis  in  ilio  uno  vocabulo 
non  apparere.  Fortasse  eam  probasset,  si  addita  particula 
nimirum  vel  videlicet  a  Terentio  scriptum  fuisset:  ,hoc  nimi- 
rum  falso';  .falso  videlicet  (id  censeo).'  Attamen  ad  sententiam 
senis  illustrandam  nequaquam  tali  particula  mihi  opus  esse 
videtur,  sed  optimam  viam  et  interpretationis  et  pronuntiationis, 
quae  nulla  litterarum  codi  cum  mutatione  fit,  eam  esse  arbitror, 
ut  non  solum,  quod  Donatus  proposuit,  senem  illam  vocem 
sÌQcorixoK    sed    simul    etiam    interrogative    efferre    statuamus. 

Id  quod  nostris  temporibus  scribendo   ita  indicari  licet,   ut  in- 
terrogationis  signum  addamus: 

Da.  „Sed  siquid  tibi  narrare  occépi,  continuò  dari 

Tibi  vérba  censes:  Si.  Falso?  Da.  Itaque  hercle  nihil 
jam  muttire  aùdeo." 
Ac  ne  interrogandi  particulam  non  minus  requiras,  quam 
Bentleius  ironiae  signum  desiderasse  videtur,  conieras  nonnullos 
locos  Terentianos,  quos  ex  Heautontimorumeno  collegimus,  ubi 
non  magis  quam  in  ilio  Andriae  versu  ad  unum  vocabulum 
interrogative  pronunciandum  eam  particulam  adjectam  esse  in- 
venies:  IV  1,  18:  So.  „Quid  ego  feci?  Ch.  Rogitas?  So.  Si 
peccavi"  e.  q    s.  III.   1,  22  sq.  : 

Me.  „Meus  gnatus?  Ch.  S?c  est.  Me.  Venit?  Ch.  Certe" 
Cf.  praeterea  II  3,  70.  90. 

Porro  quamvis  ,falso  susp icari,'  ,falso  queri,'  similia  sae- 
pissime  ab  auctoribus  Jatinis  conjuncta  sint,  non  raro  tamen 
apud  optimos  scriptores  „falso"  nullo  verbo  addito  invenitur. 
Velut  apud  Cornelium  Nepotem  in  vita  Alcibiadis  legimus: 
„Alcibiades  in  Thraciam  se  abdidit  sperans  ibi  facillime  fortu- 
nam  suam  occuli  po^se.  Falso:  nam  Thraces  insidias  ei  fece- 
runt."  Apud  Ciceronem  de  off.  Ili  18:  „Atqui  in  talibus  rebus 
aliud  utile  interdum,  aliud  houestum  videri  solet.  Falso:  nam" 
e.  q.  s.  Etiam  Andr.  IV  1,  45  Chremes  orationi  Davi  interponit 
unum  leve  vocabulum: 

Da.    „Decéptus  sum,  at  non  défetigatùs.     Ch.  Scio. 

Da.   Hac  non  successit,  alia  adgrediemùr  via." 
Denique  sicut  v.  24  senex  ad  Davi  verba: 

„Non  sàtis  me  pernosti  étiam,  qualis  sim,  Simo," 
quaerit  „Egone  te?,"  ut  cogitando  addendum  sit  ,non  pernovi,' 
eodem  modo  v.  25,  si  verbum  „falso"  recte  intelligere  volumus, 
.censeo,'  quod  ex  antecedentibus  verbis  Davi  qui  dicit: 

„ continuo  dari 

Tibi  verba  censes" 
depromendum  est,  mente  mihi  adiciendum  esse  videtur. 

At  redeamus   ad  Hecyrae  locum  (II  1,  3  sq.),   quem  sa- 

nare  conati  sunius.  Duabus  rebus  ei  locus,  qui  Andr.  Ili  2, 
23  sqq.  extat,  similis  esse  videtur.  Non  solum  enim  Davi  ora- 
tio  ibi  a  Simone  interrogante  ,,Egone  te?"  et  „ Falso?"  inter- 
rumpitur  ita,  ut  servus  nihil  ad  ea  quae  senex  rogat  respon- 
deat,  sed  dicendo  pergat,  veruni  etiam  servus,  cum  iterum 
interpellatus  sit,  conjunctione  ,itaque'  eodem  modo  quo  Hec. 
Hi,  4  adhibita  ad  finem  dicendi  faciendum  transit.  Neque 
èfiotoTéXsvTor  quod  in  verbis  ,socrus  nurus'  conspicimus  a  Te- 
rentio  alienimi  esse  videtur,  quoniam  Heautontim.  I  1,  28: 

„ Milli  sic  est  usus:  tibi  ut  opus  factóst  face" 
cognatam   figuram  [isTaxÀiGHag   eodem  modo  syllabis  finalibus 
in  fine  versus  ictu   elatis   adhibitam  et  omnino   saepe  poètam 
similibus  dictionibus  usimi  esse  animadvertimus.     Cf.  Emi.  prol. 
27.  Beati,  adnot.  ad  Heaut.  V  2,  36. 

,Sed,  dicat  aliquis,  quod  tu  .supra  de  Andriae  loco 
simili  illi  Hecyrae  monuisti,  Davum  conjunctione  jtaque'  usuili 
post  interpellationem  senis  transire  ad  finem  orationis  faciendum. 
id  in  Hecyrae  II  1,  4  oculis  nostris  non  occiu*rit,  cum  Ladies 
versu  5  sqq.  denuo  culpare  incipiat.  Unde,  quia  multo  magis 
senex  Sostratae  verba  negligit  quam  Davus  id  quod  Simo 
dicit,  sequi  videtur  Sostratam  verba  illa  „quid  est  hoc?"  non 
locutam  esse/ 

Veruin  haec  speciosius  quam  verius  milii  prolata  esse 
videntur.  Nonne  enim  Andriae  locus  totus  ea  re  dispar  est 
ei  initio  Hecyrae  H  1,  quod  ibi  senex  et  servus  colloquuntur, 
hic  Laches  paene  solus  loquitur  ita,  ut  per  totam  fere  scae- 
nam  mulierem  objurgando  propemodum  obtundat?  Quam 
maxime  vero  uterque  locus  inter  se  ea  re  congruere  videtur, 
quod  sicut  Davus  Andr.  Ili  2,  25  iterum  a  sene  interpellatus 
id  dicit  quo  maxime  Simo  moveri  possit,  eadem  ratione  Laches 
quaerenti  uxori  „Quid  est  hoc?,"  cimi  supra  de  omnibus  mu- 
lieribus  questus  sit,  gravissimum  nunc  crimen  obicit  dicens 
omnes  socrus  nurusque  alterae  alteras  odisse.  Qua  re  illam 
inconcinnitatem  quae  Bentleium  in  sermone  senis  male  habet, 
ita  explicare  et  expedire  possumus,  ut  dicamus  Lachetem  inter- 

pellatione  Sostratae  commotum  ab  instituta  ratione,  qua  (v.  1  —  3) 
in  omnes  mulieres  invehitur,  versu  4  digredì,  sed  denuo  in- 
cipientem  : 

„Viris  èsse  adversas  aéque  studium  est,   similis  per- 
tinàcia est" 
ita  in  viam  suam  redire,  ut  de  omnibus  uxoribus  verba  faciat. 


Quae  cum  disputassero,  Leopoldus  Schmidtius,  vir  doctis- 
simus  et  humanissimus,  ambiguitatem  ilìam,  qua  equidem  utrura 
,socrus'  an  ,nurusk  subjectum  enuntiati  sit  in  suspenso  relin- 
quendum  esse  statueram,  neque  ab  in  genio  et  indole  linguae 
latinae  ferri  neque  e  grammatica  ratione  excusari  posse  monuit. 
Sed  tamen  illis  vòcabulis  commate  inter  ,socrus'  et  ,nurus'  po- 
sito  subveniendum  esse  hoc  modo: 

S.  „Quid  èst  hoc?  L.  Itaque  adeo  uno  animo  omnes 
óderunt  socrùs,  nurus." 
Quo  levissimo  interpretandi  subsidio  adhibito  facile  apparet 
„ omnes"  subjectum  ita  esse,  ut  Laches  velut  uno  tenore  de 
omnium  mulierum  (cf.  v.  2  et  6)  vitiis  queratur.  Simul  autem 
àficpifioXiav  quandam  sententiae,  qua  senex  et  Sostratam  et 
Philumenam  nurum  vituperai,  et  propter  quam  causam  verbum 
„socrus"  transposicum  esse  videtur,  restare  intelligimus. 


Sententiae  controversae. 


i. 

Versus  Terentianus  Eun.  Ili  5,  12  hac  ratione  sanan- 
dus  esse  videtur: 

„An.    Quid  taces?  Ch.  0  féstus  dies  hujus  nominisi  a 

amice,  salve: 
Nemóst  quem"  cett. 

n. 

Teuffelius  cum  scriberet  hist.  litt.  lati  16,  8:  „Der  Pro- 
log enthielt  der  Eegei  nach  die  Darle  ^ung  des  Inhalts  des 
nachfolgenden  Stuckes  (Ter.  Andr.  prol.  ò  ff.)"  non  satis  recte 
Terentium  in  partes  suas  vocavit. 

ni. 

Genetivus  singularis  substantivorum  secundae  declinationis 
in  ius  et  ium  terminatorum  antecedente  consonanti  etiam  e 
scribendi  usu  temporum  iraperatorum  simplici  littera  i  exa- 
randus  est. 

IV. 

Conjectura  Meineki  codicum  lectionem  Horat.  epist.  I  5, 11 
,aestivam'  demutantis  in  ,festivam'  probanda  non  est. 

V. 


Eodem  loco  v.  9  sq.  verbis: 

„cras  nato  Caesare  festus 
Dat  veniam  somnumque  dies" 
non  C.  Julii  Caesaris  sed  Caesaris  Augusti  diem  natalem   de- 
signali existimo. 

VI. 

In  Euripidis  Med.  vss.  1188  sq. 

TXtTtXoi  Sh  XsTtxoì,  cf<Zv  Tsxvoov  òcoQr^iaTa 
Xévxrjv  sócctctov  (Tccgxa  rfjg  óvGÓaifjbovog 
Nauckius  stud.  Eur.  1  p.  133  lectionem  librorum  Xstztyjv  a  con- 
jectura  Musuri  Xsvxtjv  defendere  frustra  conatus  est. 

VII. 

Locura  Medeae  Euripideae  vss.  1386  —  88,  Nauckio  jure 
suspectum  (cf.  Eurip.  Stud.  1  p.  138),  ita  emendari  posse  judico, 
ut  versus  1387  secludatur. 

